


৮০৯৯ পেন 


বিশ্বজবতী গ্রস্থালয় 
২ বঙিকম চাটুতুজ্5 সুটাট 
কলিকাতা 


প্রকাশ ১৩৬০ শ্রাবণ 


সহালজাহয ও আনা 


প্রকাশক শ্রীপুলিনবিহারী সেন 
বিশ্বভারতী । ৬/৩ দ্বারকানাথ ঠাকুর লেন। কলিকাতা 
মুদ্রাকর শ্রাগোবিন্দপদ ভট্টাচার্য 
শৈলেন প্রেস। ৪ সিমলা স্ট্রীট । কলিকাতা 


৩৭১ 


নিবেদন 


বর্তমান পুস্তকের ছুটি বিভাগ, ধন্মপদ-পরিচয় ও ধন্মপদ-প্রচয়। 
ধেম্মপাদ' (বিশ্বভারতী পত্রিকা, ১৩৫৫ শ্রাবণ-আশ্বিন) এবং ধন্মপাদ ও 
ভারতীয় সংস্কৃতি' (পূর্বাশা, ১৩৫৫ কাতিক) নামে পূর্বপ্রকাশিত ঢুটি 
প্রবন্ধকে নূৃততনভাবে সাজিয়ে ও প্রয়োজনমতে। স্থানে স্থানে কোনে 
কোনো অংশ সংযোজন করে ধন্মপদ-পরিচয় বিভাগ সঙ্ঠাঠিত হল। 
ধন্মপদ-প্রচয় বিভাগটি নূতন লেখা । এই বিভাগের মূল পালি পাঠ 
প্রচয়ন ও তার অনুবাদ করার সময় মুখ্যতঃ নির্ভর করেছি সর্বপল্লী 
রাঁধাকুঞ্চন, চাঁরচন্ত্র বন্থ, স্বামী হরিহরান্বাদ, ভি, শর এবং অধ্যাপক 
এন কে ভগবৎ (বন্ধে বুদ্ধ সোসাইটি) - 'ধন্মপদ-গ্ন্থসমূহের 
উপরে। তা ছাড়া হাতীর্ড ওরিএ্টাঁ গ্রন ২৮-৩০ সংখ্যক গ্রন্থ 
(পালি ধম্মপদ-অট্ুঠকথার ইংরেজি অনুবাদ) থেকেও যথেষ্ট সহায়তা 
পেয়েছি। 

এই পুস্তক রচনা ও প্রকাশে সুহ্ত্তম শ্রীপুলিনবিহারী সেন ও শ্রীস্শীল 
রায়ের পরামর্শ ও সহারূতা পেয়ে নানাভাবে উপরুত তি! 
তাঁদের আমার আন্তরিক কৃতজ্ঞত! জানাচ্ছি। 






বিশ্বভারতী, শান্তিনিকেতন 


আবাটী পুর্নিম!, ১* শ্রাবণ ১৩৬* গ্রবোধচক্দ্র মেন 


অধ্যায়সুচি 


ভারতবর্ষের ত্রিরত্ব ১ 
ত্রিরত্বের কালক্রম ৩ 
উপনিবদের রচনাকাল ৩ 
গীতার রচনাকাল ৪ 
ধর্টুটিদের রচনাকাল ৮ 
ধন্মপদের ভারতীয় রূপ ১৭ 
বিশ্ববিজয়ের প্রস্থানত্রয় ২৮ 
গীতা ২৯ 
উপনিষদ ৩০ 
ধন্মপদ ৩২ 
ধন্মপদ্দের জয্ববাত্র। ৩৭ 
ধন্মপর্দের পুনরভ্যুদয় ৪২ 
ধম্মপদ-গ্রচয় ৪৯ 
॥ গ্রচ্ছদপট ॥ 


বুদ্ধ। কষ্টিপাথর। খু একাদশ শতক। বিক্রমপুর, ঢাকা! 
শ্রীসরসীকুমার সরম্বতীর সংগ্রহ 


॥ মলাট, পূ ৪ ॥ 
ধর্মচত্র-ফলক । প্রস্তর । খু ষষ্ট শতক । প্রপতোম, থাইল্যাগ্ড 


নিবাণগতা মাতৃদেবীর উদ্দেশে স্মৃতিতর্গণ 
_॥ ধর্মচক্রপ্রবর্তন-তিথি, ২৪৯৭ বুদ্ধাব্ৰ ॥ 


ভারতবর্ষের ত্রিরতু 


প্রাচীন ভারতীয় সভ্যতার বাহন বলে যে কয়খানি গ্রন্থ আধুনিক কাঁলে 
বিশ্বব্যাপী খ্যাতি অর্জন করেছে, তার মধ্যে চতুর্বেদ ত্রিপিটক মহাভারত 
রামায়ণ মন্ুসংহিতা এবং কালিদাসের মেঘদূত ও শকুস্তল! এই কয়খাঁনিই 
প্রধান। এগুলির মধ্যে প্রথম তিনখানি একটু ত্বতন্ত্র প্রকৃতির । এই 
তিনখাঁনিকে প্রাচীন ভারতীয় সভ্যত। ও সংস্কৃতির তিনখানি বিশ্বাকোঁষ 
বলে গণ্য করা যাঁয়। বেদ ত্রিপিটক ও মহাভারতের বিপুল সংস্কতি- 
মণ্ডলের উজ্জ্বলতম প্রকাশ ও পরিণতি ঘটেছ্ছে তিনটি সংহত কেন্ত্রে। 
ভাঁরতীর ইতিহাস ও সংস্কৃতির এই তিনটি প্রকাশকেন্ত্র হচ্ছে যথাক্রমে 
উপনিষদ্‌ ধন্মপদ ও ভগবদ্গীতা ৷ ভারতীয় চিত্তের অভিবর্তনের আলোচনা- 
প্রসঙ্গে রবীন্দ্রনাথ বলেছেন» 

ভারতবর্ষের ইতিহাসে আমরা প্রাচীন কাল হইতেই দেখিয়াছি, 
জড়ত্বের বিরুদ্ধে তাহার চিত্ত বরাবরই যুদ্ধ করিসা আসিরাছে ; ভারতের 
সমস্ত শ্রেষ্ট সম্পদ্‌__তাঁহাঁর উপনিষদ, তাঁহার গীতা, তাগীর বিশ্বপ্রেমমূলক 
বৌদ্ধধর্ম, সমস্তই এই মহাঁযুদ্ধে জয়লন্ধ সামগ্রী। 

__ভাঁরভবর্ষে ইতিভাসের ধারা, পরিচয় 

বোদ্ধধর্মের পূর্ণতম ও সংহততম প্রকাঁশ ঘটেছে ধন্মপদ গ্রন্থে। সুতরাং 
উপনিষদ গীতা ও ধম্মপদকেই জড়ত্বের বিরুদ্ধে ভারতীয় চিত্শক্তির 
জয়লন্ শ্রেষ্ঠ সম্পদ্‌ বলে স্বীকার করে নিতে পাঁরি। 

সমগ্র বৈদিক যুগব্যাপী চিত্তমন্থনের ফলে বে অন্তত উখিত হয়েছিল 
তার পরিচয় পাই বারোখানি উপনিষদ্‌ গ্রন্থে। আর. মহাভাঁরতীয় 
সংস্কৃতির জগতে গীতার স্থাননির্ণয়গ্রসঙ্গে রবীন্দ্রনাথ বলেছেন, 


২ ধন্মপদ-পরিচয় 


'আতসকাচের এক পিঠে যেমন ব্যাপ্ত হর্যালোক এবং আরএক পিঠে 
যেমন তাহারই সংহত দীপ্তিরশ্মি, মহীভারতেও তেমনি এক দিকে ব্যাপক 
জনক্রতিরাশি আরএক দিকে তাহাঁরই সমন্তটির একটি সংহত জ্যোতি, 
--সেই জ্যোতিটিই ভগবদ্‌গীত। |" ভারতবর্ষ একদিন আপনার সমস্ত 
ইতিহাসের একটি চরমতব্বকে দেখিরাছিল।"* মানুষের সকল চেষ্টাই 
কোন্থানে আগিয়৷ অবিরোধে মিলিতে পারে, মহাভারত সকল পথের 
মাথায় সেই চরম লক্ষ্যের আলোটি জালাইয়! ধরিয়াছে,_ তাহাই গীতা |." 
ভারতচিত্তের সমস্ত প্ররাসকেই এক মূলমত্যের মধ্যে এক করিয়া দেখাই 
মহাভারতের দেখা । তাই মহাভারতের এই গীতাঁর মধ্যে লজিকের এক্য- 
তত্ব সম্পূর্ণ না থাকিতেও পারে, কিন্তু তাহার মধ্যে বৃহৎ একটি জাতীর 
জীবনের এঁক্যতত্ব আছে -_ভাঁরতবর্ষে ইতিহাসের ধারা, পরিচন 

বিশাল মহাভারতে গীতার বে স্থান, ধিপুল ত্রিপিটক-পাঁছিত্যে 
ধম্মপদেরও সেই স্থান। এই প্রনঙ্গেও রবীন্দ্রনাথের উক্তি উদ্ধৃত করি ।__ 

তগবদ্গীতায় ভারতবর্ষ যেমন আঁপনাকে প্রকাশ করিয়াছে, গীতার 
উপদেষ্টা ভারতের চিন্তাকে বেমন এক স্থানে একটি সংহতমূতি দান 
করিয়াছেন, ধন্মপদং গ্রন্থেও ভারতবর্ষের চিত্তের একটি পরিচয় তেমনি 
ব্যক্ত হইয়াছে। _ ধন্মপদং) ভাঁরতবর্ধ 

বৌদ্ধশান্ত্রবিৎ সতীশচন্দ্র বিদ্যাভূষণ মহাশরও অন্রূপ উক্তি 
করেছেন।-__ 

আমর! শ্রীমদ্ভগবদ্গীতার যেরূপ সমাদর করি, বৌদ্ধগণ ধন্মপদ 
গ্রন্থেরও তদ্রূপ সমাদর করিয়া থাকেন। ভগবান্‌ শ্রীকৃষ্ণ যেরূপ সকল 
ধর্মের সারম্বরূপ গীতোক্ত উপদেশ প্রদান করিয়াছিলেন, বুদ্ধ তথ্াগতও 
সেইরূপ ধন্মপদ গ্রন্থে স্বীয় ধর্মের স্থুলমঞ্জ সংক্ষিপ্তভাবে পরিব্যন্ত 
করিয়াছেন। -_ভূমিকা (প্রথম সং), চারচন্ত্র বন্থু-সম্পাদিত ধম্মপদ 


২ 
ত্রিরত্বের কালত্রম 


উপনিবদ্‌ ধন্মপদ ও গীত। এই তিনটিই ভারতীয় সংস্কৃতির মুখ্যতম 
প্রতীক। স্থতরাং ওই সংস্কৃতির ইতিহাসে ধন্মপদের স্থান নির্ণর করতে 
হলে উপনিবদ্‌ ও গীতার সঙ্গে তার সহ্বন্ধ বিচার প্রয়োজন । কিন্তু 
ছুঃখের বিষর, এই অত্যাবশ্যক কাঁজটি এখন পধস্ত ঘথোচিতভাবে সম্পন্ন 
হয়নি । এই ভারতীর ত্রিরত্বের পারম্পরিক সন্বন্ধনির্ণয়ের পক্ষে সব্াগ্রে 
প্রয়োজন তাদের এঁতিহাসিক কাঁলক্রম এবং তৎকালীন সংস্কৃতিগত পরিবেশ 
সম্বন্ধে সুম্পষ্ট পরিচয় লাভ। বর্তমান পুস্তকে সে''নাীলোচনা সম্ভব নয়। 
ধন্মপদ গ্রন্থের পরিচয় প্রসঙ্গে এ-বিষয়ে সাধারণভাবে করেকটি কথ! বললেই 
আমাদের পক্ষে বথেষ্ট । বলা বাহুল্য এ-সব খেত্রে পপ্ডিতমহলে মতভেদের 
অবকাশ কম নরু। আমরা মতানৈক্যের জটিলতার মধ্যে প্রবেশ না করে 
এ-বিষয়ে সাধারণতঃ-স্বীরুত সিদ্ধান্তগুলির মোটামুটি পরিচঘ্র দিয়েই 
আলোচ্য প্রসঙ্গের অবতাঁরণ। করব। 


উপনিষদের রচনাকাল 


বুদ্ধদেবের আবিতভাবকাল (শ্বী-পু ৫৬৩-৪৮৩) যে উপনিষদের যুগের 
অব্যবহিত পরবর্তী, এ-বিষয়ে এ্রতিহীসিকসমাঁজে মতপার্থক্য নেই। 
সুতরাং খ্রীস্টপূর্ব ষষ্ট ও সপ্তম শতককে মোটামুটিভাবে উপনিষদ রচনার 
কাল বলে গণ্য করা যার। এ-বিষয়ে ভারততত্ববিৎ কাথ সাহেবের 
(4. 73. 16165) মত উদ্ধৃত করছি ।-_ 

৪ ধন্মপদ-পরিচয় 

“বুদ্ধের মৃত্যু হয় সম্ভবতঃ খ্রীস্টপূর্ব পঞ্চম শতীব্দীর দ্বিতীয় দশকের 
কোনো সময়ে ; সুতরাং অপেক্ষাকৃত প্রাচীন উপনিষদ্গুলিকে শ্রীস্টপূর 
৫৫০ সালের এদিকে আনা যায় না! উপনিবদের ধুগ নির্ণয় করতে হলে 
ওই তারিখ থেকে সম্ভবমত পিছু গণনা করেই অগ্রসর হতে হবে|” এই 
গ্রন্থেরই অন্যত্র (পূ ১৪৭) কীথ বলেছেন,__ 

6 ০81000% 1961017796915 ০91৮ 616 [00001917005 01 00৫ 

“অপেক্ষাকৃত প্রাচীন ধরনের উপনিধদৃগুলিকে আমরা যুক্তি- 
সংগতভাবে খ্রস্পূর্ব ৫৫* অব্যের এদিকে টেনে আনতে পারি না; 
এমন কি, ওগুলি শ্রীষ্টপূর্ব ৬০০ অব্রই পরবর্তী নর এটাই অধিকতর 
সম্ভব |, 

এর থেকে অনুমান করা অসংগত নম্ন বে, খস্টপূব সপ্তম শতকই 
উপনিষদ্‌ রচনার মুখ্য কাল। 


গীতার রচনাকাল 


ভগবদ্গীতার রচনাঁকাঁল সন্থন্ধে অন্যত্র১ বিস্তৃত আলোচনা করেছি। 
স্থৃতরাং এস্লে ধ্রতিহাসিকের অভিমত উদ্ধৃত করেই ক্ষীন্ত হব । ভারতীয় 
সাহিত্যের ইতিহাসলেখক ভিনটাঁরনিট্‌স্‌ (ছা 106900168) বলেন, 

01079 13 ৪51091009 [000 110801])610109 (1120) 23 9815 2৪ 

১ বাস্ছদেব কৃষ্ণ ও ভগবদ্শ্বীতা-_পুবাশা, ১৩৫৩ বৈশাখ ; ধর্মবিজয়ী অশোক 
(১৩৫৪, পৃ ৩৪ ৩৬, ৯১-৯৪ ; গীত1বিচার-দেশ, শারদীয় সংখ্যা ১৩৫৯ । 


ত্রিরত্বের কালক্রম ৫ 

প্রাচীন ক্ষোদিতলিপি থেকে জান। যার বে, খ্রীস্টপূর্ব দ্বিতীর শতকের 
আরস্তকাঁলে গন্ধারবাসী গীকদের মধ্যেও কেউ কেউ ভাগবত ধর্ম গ্রহণ 
করেছিলেন । মূল ভগবদ্গীতা ভাগবত সম্প্রদায়ের উপনিবদ্‌ হিসাবে এই 
সমনেই লিখিত হরেছিল, এই অন্তমান নন্তবতঃ খুব অযৌক্তিক নয |, 

কষ্চপ্রবতিত ভাগবত ধর্সের প্রতি ব্রাহ্মণের! প্রথমে প্রসন্ন ছিলেন না। 
কিন্ত পরবর্তী কালে তারা বাস্থদেব কষ্ণকে বিষুণর সঙ্গে অভিন্ন বলেই 
স্বীকার করেন প্রীবং ভাগবত সম্প্রদারের সঙ্গে সদ্ভাব স্থাপন করেন। 
যবনদূত হেলিওদোরসের বিদিশান্থ গরুড়ন্তন্তলিপি থেকে নিঃসংশয়ে 
প্রতিপন্ন হয় বে, খ্রীস্টপূর্ব দ্বিতীয় শতকেই বাসুদেব কৃষ্ণ গরুড়ধবজ 
বিঞ্ণুরূপে পুজিত হতেন। কৃষ্ণ ও বিষ্ণুর এই অভিন্নতা প্রথম কখন 
্বাুত হয় সে সম্বন্ধে ডক্টর হেমচন্দ্র রারচৌধুরী বলেন»_ 

“বাস্থদেব (কৃষ্ণ) ও বিষ্তর অভিন্নতান্বীরৃতির প্রথম স্পষ্ট প্রমাণ 
পাওয়া যার তৈত্তিরীয় আরণ্যকে। এই আরণ্যকটি সম্ভবতঃ ্রীস্টপূর্ 
তৃতীয় শতকের বই ।, 

উক্ত পুস্তকেই ডক্টর রায়চৌধুরী বলেন? শ্রীস্টপূর্ব তৃতীয় শতকের 


৬ ধন্মপদ-্পরিচয় 


একটি ত্রাহ্ষণ্য গ্রন্থে যে বাস্থদেবকে বিষু) বলে স্বীকার করা হল এটা 
তাৎপর্যহীন নয়। তিনি অনুমান করেন অশোকের বৌদ্ধধর্ম প্রচারের 
ফলেই ব্রাঙ্গণেরা আত্মরক্ষার্থ ভাগবত সম্প্রদায়ের সঙ্গে সখ্য স্থাপন করতে 
বাধ্য হয়েই বানস্থদেব রৃষ্ণে বিষ্ণত্ব আরোপ করেন (পৃ ৬, ১০৭)। 
এতিহাসিক রমেশচন্ত্র মজুমদাীরেরও এই মত।২ 

গীতাঁরও কৃষ্ণের বিষুুত্ব স্বীকৃত হয়েছে । এক স্থলে (১০।২১) কৃষ্ণ 
নিজেই বলছেন, 'আদিত্যানামহং বিষণণঃঃ| তারপর অজুনও তাঁকে ছুই 
বার বিষণ বলে সম্বোধন করেছেন (১১২৪, ৩০)। অতএব গীতাঁকে 
অশোকের পরবর্তী কালের গ্রন্থ বলেই স্বীকার করতে হয়। সব 
এরতিহাসিক অবশ্য এ-বিষয়ে একমত নন। কাশীনাথ ত্র্যস্বক তেলাঙের মতে 
গীতা খ্রীস্টপূর্ব তৃতীয় শতকের পূর্ববর্তী । রামকৃষ্ণ গোপাল ভাগারকারের 
মতে এটি পূর্ব চতুর্থ শতকের হ্ুচনাকাঁলের পরবর্তী নরী। কিন্তু কারও 
মতেই গীত বুদ্ধের পূর্ববর্তী নয়। 

রবীন্দ্রনাথ এঁতিহাসিক নন। তা হলেও তাঁর নায় মনস্বীর ইতিহাস- 
দৃষ্টির একটি বিশেষ মূল্য আছে। সুতরাং গীতার এ্তিহাসিক সত্য সমন্ধে 
তার অভিমত উদ্ধৃত কর! অসমীচীন হবে না। রবীন্দ্রসদনে রক্ষিত 
একখানি পত্রে (১৩১৫ জ্যৈক্ট ১৮ তারিখে লিখিত) তিনি গীতার স্বরূপ 
সম্বন্ধে নিয়লিখিত অভিমত প্রকাঁশ করেছেন ।-_ 

“ীতাঁর ঠিক ইতিহাঁসটি পাওয়া গেলেই ওর হেয়ালির মীমাংস। পাওয়া 
বেত। গীতার মধ্যে কোনো! একটি বিশেষ সময়ের বিশেষ প্রয়ে'জনের 
স্থর আছে। তাই ওর নিত্য অংশের সঙ্গে একটা ক্ষাণিক অংশ জড়িয়ে 
গিয়ে কিছু যেন বিরোধ বাধিয়ে দিয়েছে । কোনে একজন মহাঁপুরুষের 
বাক্যকে কোনো! একটি সংকীর্ণ ব্যবহারে লাগাবার চেষ্টা করলে যে রকমটি 
হয়, গীতায় সে রকম একটা টানাটানি আছে। অর্জুনকে যুদ্ধে প্রবৃত্ত 

40167614716 (1959), ?. 7689 


ত্রিরত্বের কালক্রম ৭ 


করবার জন্তে আত্মার অবিনশ্বরত্ব সম্বন্ধে যে উপদেশ আছে তাঁর মধ্যেও 
বিশুদ্ধ সত্যের সরগতা নেই । আমার মনে হয় বৌদ্ধ উপদেশে ভারতবর্ষকে 
যখন নিক্ষিয় করে তুলেছিল, যখন অহিংসাঁধর্মের সাত্বিকতা কেবলমাত্র 
100%861০ লক্ষণাক্রান্ত, সুতরাং পূর্ণ সত্য থেকে ভ্রষ্ট হয়ে পড়েছিল, তখন 
কোনো একজন মনম্বী পূর্নতন গুরুর উপদেশকে কর্মোৎসাহকরভাবে 
ব্যাখ্যা করেছিলেন। সম্মুখে একটি সামগ্নিক প্ররোজন অত্যন্ত উতৎ্ককট- 
ভাবে থাকাতে ব্যাখ্যাটির মধ্যে খুব উচ্চভাঁবের সঙ্গেও তর্বচাঁতুরী 
খানিকটা না| মিশে থাকতে পারেনি । গীতার সঙ্গে সঙ্গে গীতাঁর সেই 
ইতিহাসটি বদি দেখতে পাঁওয়া যেত তা হলে বোঝবার পক্ষে ভারি স্থবিধা 
হত 1, 


গীতারচনার মুখ্য লক্ষ্য হচ্ছে যুদ্ধে প্রবর্তন! দান, আর প্রাণহননের 
বিরুদ্ধ মনোভাঁবকে প্রশমিত করা । গীত! পড়লে মনে হয় তৎকালে দেশে 
যুদ্ধবিমুখ মনোভাব খুবই প্রবল ছিল, অথচ যুদ্ধ করবার প্রয়োজনও প্রবল- 
ভাঁবেই দেখা দিয়েছিল। ভারতবর্ষের ইতিহাসে এ-রকম সংকট দেখা 
দিয়েছিল কখন? আমরা জানি কলিঙ্গযুদ্ধের (খ্রী-পূ ২৬১) পর থেকেই 
সম্রাট অশোক যুদ্ধপরিহার-নীতি স্বীকার করে নিয়েছিলেন, আর তার 
মৃত্যুর (খ্বী-পৃ ২৩২) অল্পকাল পর থেকেই আরম্ত হয় ষবনাদি বৈদেশিকদের 
উপযু'পরি ভারত-আক্রমণ। এই সময়েই দেখা দেয় হিংসাবিরোধা 
মনোৌভাবকে অতিক্রম করে যুদ্ধে প্রবর্তনা দেবার তথ! ধর্ম ও যুদ্ধকে সমদ্থিত 
করবার প্রয়োজন । আত্মার অনশ্বরত্বের কথা উত্থাপন করে নরহননের 
প্রয়োজনীয়তা! প্রতিপন্ন করবার আবশ্যকতা দেখা দেয় ও-রকম সংকট- 
কালেই। তাই গীতাকারকে তর্কচাঁতুরীর আশ্রয় নিয়েই প্রাণিহত্যা ও 
আত্মার অনশ্বরত্বের অবিরোধ প্রতিষ্ঠিত করতে হয়েছে এবং প্রতিহ্াগত 
কুকুক্ষেত্রযুদ্ধের প্রসঙ্গে কষ্ণাজুন-সংবাদের অবতারণ! করে ধর্মব্যাখ্যাচ্ছলে 
যুদ্ধের সার্থকতা প্রতিপন্ন করতে হয়েছে। এ-সব যুক্তির যর্দি কোনো 


৮" ধন্মপদ-পরিচয় 


সারবত্তা থাকে ত৷ হলে স্বীকার করতে হবে যে, অশোকের মৃত্যুর পরে 
্স্টপূর্ব দ্বিতীয় শতকে বখন অশ্বমেধপরা ক্রম পুস্ত মিত্র-প্রমুখ নৃপতিরা 
বৈদেশিক আক্রমণকারীদের বিরুদ্ধে অস্ত্রধারণ করতে বাধ্য হয়েছিলেন, 
তার কাছাকাছি কোনো সময়ে গীতা রচিত হয়েছিল। 


ধম্মপদের রচনাকাল 


বুদ্ধোপদিষ্ট ধন্মপদের সঙ্গে গীতার পৌর্বাপর্য নির্ণর উপলক্ষ্যে 
ধন্মপদের রচনাকাল রশ্বন্ধে বিস্তৃততর আলোচন। প্রয়োজন। 

বৌদ্ধ প্রসিদ্ধি অনুসারে বুদ্ধদেবের বাণী ও উপদেশ প্রভৃতি তার 
তিরোধানের পর অন্ততঃ তিন কিস্তিতে সংকলিত হয়েছিল । এই সংকলন- 
কারের স্থত্রপাত হয় মহাপরিনিরবাণের (হ্রী-পৃ ৪৮৩) অত্যন্পকাল পরে 
রাঁজগৃহের মহাসংগীতিতে (ত্রী-পৃ ৪৭৭)। এ কাজের দায়িত্ব গ্রহণ করেন 
বুদ্ধদেবের বিশ্বস্ত শিত্যসম্প্রদাতর । কিন্তু তখন সংকলনকার্ধ স্পষ্টতঃই 
সম্পূর্ণ হয়নি এবং মতভেদেরও অবসান ঘটেনি। তাই আরও একশত 
বৎসর পরে বৈশালীতে দ্বিতীয় মহাসংগীতি (শ্রী-পৃ ৩৭৭) আহ্বানের 
প্রয়োজন অন্ভূত হয়। আর তৃতীয় মহাসংগীতি আহ্‌ত হর পাটলিপুত্রে 
প্রিয়দর্শী অশোকের রাজত্বকালে (্রী-পৃ ২৪৭)। এই তৃতীর কিস্তিতে 
বৌদ্ধ ধর্মসাহিত্য যে রূপ ধারণ করে, বৌদ্ধগণের মতে তা-ই রাজপুত্র 
( মতান্তরে রাঁজন্রাতা ) মহেন্দ্র তাত্রপর্ণা অর্থাৎ সিংহল দ্বীপে নিয়ে যান। 
সেখানে এই বিপুল সাহিত্য আরও ছু শো বৎসর মুখে মুখেই সংরক্ষিত ও 
প্রচারিত হয় এবং অবশেষে সিংহলরাজ বষ্টগাঁমনির (ত্রী-পৃ ৮৮-৭৬) 
শাসনকালে স্থাগ়িভাবে লিপিবদ্ধ হয় । এই বৌদ্ধ ধর্মসাহিত্য তিন ভাগে 
বিভক্ত এবং তাই ত্রিপিটক নামে পরিচিত । এর ভাষার নাঁম পালি। 
এই পালি ত্রিপিটক কাঁলক্রমে ভারতবর্ষ থেকে লুপ্ত হরে গিয়েছিল। রক্ষা 
পেয়েছিল শুধু সিংহলে এবং সেখান থেকে প্রচারিত হয়েছিল ব্রহ্ম এবং 


ত্রিরত্বের কালক্রম ৯ 


শ্টাম দেশে। সিংহল শ্তাম ও ব্রহ্ম এই তিনটি বৌদ্ধ দেশেই মূল পাঁলি 
ভ্রিপিউক এতকাল শ্রদ্ধা ও যত্বু সহকারে অধীত ও রক্ষিত হচ্ছিল। 
অবশেষে উনবিংশ শতকের শেবভাগে পাশ্চাত্য মনীষীদের আগ্রহে এই 
নিংহলী ব্রিপিটক শিক্ষিতসমাঁজে ব্যাপকভাবে প্রচারিত হয়েছে । 

ত্রিপিটকের্র তিনটি বিভাগের নাম বথাক্রমে বিনয় স্থত্ত ও অভিধন্ম। 
বিনন্রপিটকে ভিক্ষু ও ভিক্ষুণীদের পালনীর নিয়ম ও অন্তশাসনাঁবলী 
সংগৃহীত হয়েছে । সুত্তপিটকে আছে বুদ্ধের বাণী ও তীর প্রবতিত ধর্মের 
বিবরণ। আর মভিধন্মপিটকে আছে ওই ধর্সের তন্ববিশ্রেষণ। ইতিহাসের 
বিচারে পিটকত্ররের মধ্যে স্থত্তপিটকের মূল্যই সব চেয়ে বেশি । বস্তঃ 
বেদসমূতের মধ্যে খগ্বেদের বে স্থান, বৌদ্ধ ধর্মসাহিত্যে স্থত্বপিটকেরও 
সেই স্থান। বুদ্ধের জীবনচবিত ও বাণী, তার প্রচারিত ধর্ম এবং তার 
প্রধান শিশ্কবর্গের ইতিহাস রচনার প্রধান অবলম্বনই এই সৃত্তপিটক। 
বৌদ্ধ সাহিত্যের সর্োৎরু রচনাসমূচও সংকলিত হয়েছে এই পিটকেই । 
ধন্মপদ গ্রন্থটিও এই পিটকেরুই অন্তর্গত | সুতরাং এটির আরও একটু 
বিস্তৃত পরিচয় দেও! গ্ররৌজন । 

স্থত্তপিটকের পাঁচ ভাগ । একেকটি ভাগকে বল! হয় নিকায় অর্থাৎ 
সংগ্রহ। নিকারগুলির নাম বথীক্রমে দীঘ* মঝবিম, সংযুত্ত, অন্ুত্তর 
এবং খুদ্দক। এই খুদ্দক নিকায়ে পনেরোখানি বিভিন্ন প্রকৃতির গ্রন্থ 
সংকলিত হয়েছে । এই গ্রন্থগুলিও এক সময়ের রচনা নয় । বিভিন্ন 
সময়ে ঈচিত এই গ্রন্থসমূহ বে পরবর্তী কালে একত্র সংকলিত হয়ে খুদ্দক 
নিকার নামে সুত্পিটকের অন্তভূক্ত হয়েছে, এবিষয়ে পণ্ডিতমহলে 
কোনো মতভেদ নেই। কিন্তু এই সবগুলি গ্রন্থই যে অর্বাচীন তা নয়, 
বরং বৌদ্ধদের রচিত কোনে! কোনো প্রাচীনতম পুস্তকও এই নিকায়েই 
স্থান পেয়েছে । শুধু তাই নয়। বৌদ্ধরচিত যে-সব গ্রন্থ ভারতীর 
সাহিত্যের শ্রেষ্ঠ রচনাসমূহের মধ্যে স্থান পেতে পারে, সেগুলিও এই 


১০ ধম্মপদ-পরিচয় 


নিকায়েরই অন্তর্গত। খুদ্দক নিকায়ে সংকলিত পনেরোখানির মধ্যে 
দ্বিতীয় গ্রন্থ ধন্মপদই সমগ্র বৌদ্ধসাহিত্যের মধ্যে প্রসিদ্ধতম এবং এক 
হিসাবে ভারতীয় প্রতিভার অন্যতম শ্রেষ্ঠ দান বলে স্বীরুতু। 
ধন্মপদ রচনার কাল সম্বন্ধে কোনো! স্পষ্ট প্রমাণ কোথাও নেই। 

এ-বিষয়ে কতকগুলি পরোক্ষ প্রমাণের উপরেই এ্রতিহাসিকগণের একমাত্র 
নির্ভর। নিষ্ঠাবাঁন্‌ বৌদ্ধদের বিশ্বাস ধন্মপদের উপদেশাবলী স্বয়ং বুদধ- 
দেবেরই মুখনি:স্ত, এবং ব্রিপিটকের অন্যান্ঠি গ্রন্থের স্তাঁয় তাঁর অত্যন্স- 
কাল পরেই রাজগৃহের মহাঁসংগীতিতে সংকলিত হয়। সুতরাং তদনুসাঁরে 
ধন্মপদের গ্রস্থাকারে সংকলনকাল হচ্ছে খ্রীস্টপূর্ব পঞ্চম শতকের 
প্রথমাংশ। কিন্তু গীতার ন্ঠায় ধন্মপদের উপদেশসমূহ সবই ছন্দোবদ্ধ ভাষার 
রচিত, স্থৃতরাঁং অবিকল বুদ্ধবচন বলে স্বীকৃত হতে পাঁরে না। তাছাড়া 
ধন্মপদের বুদ্ধবগগ নাঁমক চতুর্দশ অধ্যায়, বিশেষতঃ__ 

বে! চ বুদ্ধং চ ধম্মং চ সংঘং চ সরণং গতো .. 

এতং সরণমাগম্ম সব্বহুক্থা পমুচ্চাতি ॥৩ 

ৰা _বুদ্ধবগগ ১২-১৪ 

“বিনি বুদ্ধ ধর্ম ও সংবের শরণ গ্রহণ করেন. তিনি এই শরণ গ্রহণের 
দ্বারা সর্বহঃখ থেকে প্রমুক্ত হন',__এই উক্তি থেকে স্পষ্টই বোঁঝ! যাঁয়, 
বুদ্ধদেবের তিরোধানের প্রায় অব্যবহিত পরেই এই গ্রন্থ সংকলিত হয়েছিল 
এ-কথ৷ বিশ্বাস করা যায় না। 

পূজারহে পূজরতো বুদ্ধে যদি ব সাঁবকে ** 

ন সকৃকা পুঞ্ঞঞং সংখাতুং ইমেত্তমপি কেনচি ॥ 

__বুদ্ধবগগ ১৭-১৮ 





৩ তুলনীয় : যে! চ মামজমনাদিকঞ্চ বেত্তি লোকমহেস্বরমূ। 
অসংমুঢ়ঃ স মত্যেযু সর্বপাঁপৈঃ প্রমুচ্যতে ॥ -__শীতা ১০৩ 
যিনি আমাকে অজ, অনার্দি ও লোকমহেশ্বর বলে জানেন, সব মানুষের মধ্যে সেই 
অসংমুঢ় পুরুষই সর্ব পাপ থেকে প্রমুক্ত হন। 


ত্রিরত্বের কালক্রম ১১ 


“পূজার বুদ্ধগণ এবং তাঁদের শ্রাবক অর্থাৎ শিষ্গণকে যিনি পূজা করেন 
তার পুণ্যের ইয়ত্তা নির্ণয় করা যায় না।, এই উক্তিও বুদ্ধের মুখনিঃস্ষত 
বা তার অব্যবহিত পরবতিকালীন বলে স্বীকার্য নয়। ধন্মপদ বুদ্ধের বেশ 
কিছুকাল পরেই সংকলিত হয়েছিল এ-বিষয়ে কোনো! সন্দেহ নেই! কিন্তু 
কতকাল পরে, সেটাই প্রশ্ন। 

প্রচলিত ত্রিপিটকের মধ্যেই রাঁজগৃহ ও বৈশালীর মহাঁসংগীতির উল্লেখ 
আছে। তার থেকে অনুমান হয় যে, বর্তমান ত্রিপিটকের সংকলনকাল 
বুদ্ধের অন্ততঃ শতাঁধিক বৎসর পরবর্তী। সুতরাং ধম্মপদও সম্ভবতঃ 
তৎপূর্ববর্তী নয়। একটি বৌদ্ধ প্রসিদ্ধি এই যে, ধন্মপদের অপপমাঁদ বগগ 
( দ্বিতীয় অধ্যায় ) প্রিরদর্শা অশোঁককে (শ্বী-পৃ ২৭২-৩২) আবৃত্তি করে 
শোনানো হয়েছিল। এর থেকে অনুমান করা যেতে পারে, রীস্টপূর্ 
তৃতীয় শতকের পূর্দেই ধন্মপদ সংকলন সমাপ্ত হয়েছিল। এই অনুমান 
কতখানি নির্ভরযোগ্য বিচার করে দেখা বাঁক। 

সিংহলের পালি মহাঁকাব্য “মহাঁবংস” (শ্ীস্টীব পঞ্চম শতকের শেষার্ধে 
রচিত) থেকে জানা যায়, মগধে বুদ্ধগয়ার উপান্তবাঁপী এক ব্রাহ্মণ রেবত- 
নামক মহাস্থবিরের সঙ্গে তর্কে পরাজিত হয়ে বৌদ্ধধর্ম গ্রহণ করেন এবং 
পরে বুদ্ধঘোঁৰ নামে প্রসিদ্ধ হন। গুরুর নির্দেশে তিনি মহানামের রাজত্ব- 
কালে (শ্রী ৪১০-৩২) সিংহলে গিয়ে অট্ঠকথা-নামক সিংহলী ব্যাখ্যা 
অবলম্বন করে ত্রিপিটকের পালি ভাগ্য রচনা করেন। ধন্মপদের পালি 
টীকাঁও তারই রচিত বলে খ্যাত। স্থতরাং ত্রিপিটক তথা ধন্মপদ যে 
তীস্টীয় পঞ্চম শতকের পূর্ববর্তী তাতে সন্দেহ নেই । মিলিন্দপঞ্হ নামক 
নুখ্যাত পালিগ্রন্থে শ্রীপূ প্রথম শতক) সিংহলে ত্রিপিটক লিপিবদ্ধ 
হয়েছিল বলে প্রসিদ্ধি আছে। ত্রিপিটকের সংকলনকাল আরও পূর্ববর্তী 
বলে মনে করার হেতু আছে। ভরহুত এবং সাচির বৌদ্ধস্তপ নির্মাণের 
সময় যে খ্রীস্টপূর্ব দ্বিতীয় শতক, তাঁর প্রমাণ আছে। এই স্তুপের বেষ্টনী- 

প্রাচীরগাত্রে বুদ্ধের জীবনকাহিনী ও জাতকের অনেক গল্প চিত্রাকাঁরে 
ক্ষোদিত আছে। তাঁর থেকে নিঃসন্দেহে প্রমাণিত হয় বে, ওই স্ত,প- 
নির্মাণকালে ত্রিপিটকে উল্লিখিত বুদ্ধের জীবনচরিত ও জাতককাহিনী- 
সকল ন্ুবিদিত ছিল। শুধু তাই নয়, ভরহুত এবং স"চির স্ত.পপ্রাচীরে 
ক্ষোদিত লিপিসমূহের মধ্যে পেটকী, স্থৃতংতিক, পচনেকায়িক, ধম্মকথিক 
প্রভৃতি শব্দের উল্লেখ থেকে স্পষ্টই বোঁঝা ধাঁয় যে, সে সময়েই পিটক- 
সাহিত্যের অধ্যয়ন অধ্যাপন! ও প্রচার অনেকথাঁনি অগ্রসর হয়েছিল। 
পঞ্চনিকায়জ্জের উল্লেখ থেকে মনে হয় তৎকালে সমগ্র সুত্তপিটকই বিশেষ 
প্রচার লাভ করেছিল। 

এ-সমস্ত এবং আরও অন্তান্ত কারণে পণ্ডিতের! মনে করেন, ত্রিপিট ক- 
সাহিত্য শ্রীস্টপূর্ব তৃতীয়-চতুর্থ শতকে, অর্থাৎ অশোকের সময়ে বা তার 
কিছু পূর্বেই প্রচলিত ছিল। সুতরাং দেখা ধাচ্ছে অশোকের রাজত্বকালে 
তৃতীয় মহাসংগীতিতেই ত্রিপিটকসংকলন কার্যতঃ সমাপ্ত হয়েছিল এবং 
অশোককে ধন্সপদের অপপমাদ বগগ শোনানো হয়েছিল, এই বৌদ্ধ 
প্রসিদ্ধি ভিত্তিহীন না হতেও পারে। ভাবার বিচারেও দেখা ধায় অণোকের 
অন্থুশাসনাবলী এবং ত্রিপিটকের ভাষা এক না হলেও উভয়ের মধ্যে বথেষ্ট 
সাদৃশ্ত বিষ্যমান। ত্রিপিটকসাহিত্যে রাজগৃহ ও বৈশালীর মহাসংগীতির 
কথা আছে, কিন্ত পাটলিপুত্রের মহাসংগীতি বা অশোকের নামোল্লেখ 
পর্যন্ত নেই। তাতেও ত্রিপিটককে মোটামুটিভাবে অশোকের পূর্ববর্তী 
বলেই স্বীকার করা যাঁয়। পূর্বে বলেছি ধন্মপদে যে বুদ্ধ- ধর্ম- ও সংঘ-শরণ 
তথা পূর্ববর্তী বুদ্ধগণের উল্লেখ আছে, তাঁর থেকে উক্ত গ্রন্থকে বুদ্ধের বেশ 
কিছুকাল পরবর্তী বলে মনে করাঁই সমীচীন। ভাবরু অন্ুশাসনে স্বয়ং 
অশোক বুদ্ধ ধর্ম ও সংঘের প্রতি শ্রদ্ধ। প্রকাশ করে জানাচ্ছেন ভগবান্‌ বদ্ধ 
যা কিছু বলেছেন সবই উত্তম,_“এ কেংচি ভংতে ভগবতা৷ বুধেন ভাসিতে 
সবে দে সুভাসিতে বা" । এই সম্পর্কেই তিনি সংঘের ভিক্ষুসম্প্রদায়কে 

অভিবাদন করে জানাচ্ছেন বে, সদ্ধর্মের (অর্থাৎ বৌদ্ধ ধর্মের) চিরস্থিতির 
ন্য ভিক্ষু-ভিক্ষণী এবং উপাসক-উপাসিকা সকলের পক্ষেই কয়েকটি 
ধর্মপর্য।র (অধ্যায়) বিশেষভাবে জানা ও স্মরণ রাখা উচিত। অতঃপর 
অশোক বিশেষভীবে জ্ঞাতব্য সাতটি ধর্ম-পর্যার়ের নাম দিয়েছেন। এর 
থেকে স্পষ্টই বোঝা যায় অশোকের সময়ও একটি স্ুবিস্তৃত বৌদ্ধ সাহিত্য 
বিদ্ভমান ছিল। আর, সে সাহিত্য এবং পালি ত্রিপিটকসাহিত্য সম্পূর্ণ 
এক না হলেও ঘে অনেকাংশেই এক তার প্রমাণ এই যে, অশোকের 
নিদিষ্ট অধ্যারগুলি আধুনিক ত্রিপিটকেও পাওয়া বাচ্ছে। 

ভাঁবরুলিপি থেকে জানা গেল অশোকের সময়েই বুদ্ধ ধর্ম ও সংঘের 
প্রতি আন্ুগত্য প্রকাশের রীতি প্রতিষ্ঠিত হয়ে গিরেছিল। শুধু তাই নয়, 
অশোকের সময়ে পূর্নগামী বুদ্ধদের পূজাও প্রচলিত হয়েছিল। তার প্রমাণ 
অশোকের নিগলীব স্তম্তলিপি। এর থেকে জানা ধায় অশোক নিজেই 
“কোনাগমন' বুদ্ধের প্রতি শ্রদ্ধাবান্‌ ছিলেন এবং তার উদ্দেশ্যে একটি স্ত.প 
ও একটি স্তন্ত প্রতিষ্ঠা করেছিলেন । স্থৃতরাঁং ধন্মপদ তথা ত্রিপিটকের 
অন্যান্ত অংশে বুদ্ধ- ধর্ম- ও সংঘ-শরণ এবং পূর্নগামী বুদ্ধপূজার কথ! থাকা 
সক্বেও সে-সব অংশ অশোকের সমকালীন বা আরও পূর্ববর্তী হওয়া অসম্ভব 
নয । 

বস্ততঃ এইসব তথ্য বিবেচনা করেই বৌদ্ধ সাহিতের ইতিহাস-লেখক 
স্থগ্রসিদ্ধ ভিনটারনিটুস্‌ সিদ্ধান্ত করেছেন, 

“অশোঁকের সমকাঁলে অথব1 তাঁর কাছাকাছি সময়ে, কিন্ত শ্রীস্টপূর্ব 
দ্বিতীয় শতকের পূর্বেই, এমন একটি বৌদ্ধ ধর্মসাহিত্য ছিল বা আধুনিক 
পালি ত্রিপিটকের সঙ্গে অবিকল এক ন। হলেও অনেকাংশেই তার 
অন্নরূপ। প্রচলিত ত্রিপিটকে যে পাঠ পাওয়া যায় তা খুবই প্রাচীন 
এবং বুদ্ধের সময় থেকে খুব দূরবর্তী নয়, আর তাঁকেই বুদ্ধের মূলনীতি 
তথা তীর মৃত্যুর পরবর্তী প্রথম ছুই শতকের বৌদ্ধধর্মের সবচেরে 
নির্ভরযোগ্য নিদর্শন বলে ত্বীকার করা যাঁয়।, 

বলা বাহুল্য ত্রিপিটকের সমস্ত অংশ একই সময়ের রচিত নর । পূর্বেই 
বল! হয়েছে খুদ্দক নিকায়ের পনেরোথানি গ্রন্থের কতকগুলি অতি প্রাচীন 
এবং অন্তগুলি অপেক্ষাকৃত অর্বাচীন বলেই পণ্ডিতসদাঁজের অভিমত । 
বস্তুতঃ সমগ্র ব্রিপিটকই যে অশোকের পূর্ববর্তী এ-কথাও স্বীকার করা বার 
না। এই সাহিত্যে উক্ত মৌর্ষসম্াটের নাম কোথাও স্পষ্টতঃ উল্লিখিত 
হয়নি বটে, কিন্তু তার পরোক্ষ উল্লেখ আছে। অন্ুত্তর নিকায়ের 
অব্যাকতবগ্‌গে জম্বুখণ্ডের যে চক্রবর্তী অধীশ্বর অদণ্ড ও অশস্ত্রের দ্বারা 
পৃথিবীজয় এবং অপীড়ন ও ধের দ্বার! রাঁজ্যশীসন করেছিলেন বলে বণিত 
হয়েছেন, তিনি যে ধর্মবিজয়ী রাজ। প্রিয়দর্শা অশোক সে বিষয়ে কোনে। 
সন্দেহ নেই। 

ক্থতরাং ভ্রিপিটকসাহিত্য মোটামুটিভাবে বুদ্ধের পরে ছু শো! 
বছরের মধ্যে রচিত এবং অশোকের পূর্ববর্তী এ-কথা স্বীকার করলেও 
ধন্মপদ রুত প্রাচীন সে প্রশ্ন স্বতন্ত্র উত্তরের অপেক্ষা রাখে। পূর্বেই 
বল! হয়েছে, ধন্মপদ্ধের ছন্দোবদ্ধ ভাষাকে অবিকল বুদ্ধবচন বলে 

স্বীকার করা বাঁয়না। তা ছাড়া বুদ্ধ এই গ্রন্থের সব উপদেশই এক 
সঙ্গে দিয়েছিলেন এ-কথাঁ৪ স্বীকৃত হতে পারে না । স্থতরাং মানতেই 
বে বে, ধন্মপদের উপদেশাঁবলী পরবর্তী কালের সংকলনমাত্র। ভগবদ্‌- 
গীতার সমস্ত উপদেশ কুরুক্ষেত্রের রণাঙ্গনে এক উপলক্ষ্যে একই কালে 
প্রদত্ত হয়েছিল বলে কল্পনা কর! হয়েছে। ধন্মপদ্র ও-রকম কোনো! কল্পিত 
ভূমিকার উপরে প্রতিষ্ঠিত নয়। বস্ততঃ এই গ্রন্থের টাকাতে স্পষ্টই স্বীকৃত 
হয়েছে যে, ধম্মপদ আসলে বিভিন্ন সময়ে ও বিভিন্ন উপলক্ষ্যে প্রদত্ত 
বুদ্ধের উপদেশসমূহের সংগ্রহমাত্র। এই সংগ্রহকর্তা ঘিনিই হন তিনি 
নিজের কচি এবং বিবেচনা অন্গসারেই উপদেশসমূহ নির্বাচন ও বিন্যাস 
করেছেন। এই নির্বাচন ও বিন্যাসে যথেষ্ট স্থবিবেচনার পরিচয় আছে 
বটে, কিন্তু স্বভাবতঃই তাতে কালক্রম রক্ষিত হয়নি । সখের বিষয় এই 
যে, ধল্মপদের অর্ধেকেরও বেশি শ্রোক ত্রিপিটকের অন্যান্য অংশে বথা- 
স্থানেও (অর্থাৎ যে স্থান থেকে সংকলনকর্তা নিয়েছেন) পাঁওরা গিরেছে। 
এগুলিই অপেক্ষাকৃত প্রাচীন বলে মনে করা যায়; বাকিগুলি সম্ভবতঃ 
তুলনায় অর্বাচীন। ত্রিপিটকের কোনো কোনে অংশ যে অতিগ্রাচীন, 
এমন কি বুদ্ধের সমকালীন, তাতে সংশয় নেই । সে-সব অংশে ধন্মপদের 
বে-সকল শ্লোক পাওয়! গিয়েছে সেগুলিকে স্বয্বং বৃদ্ধের উপদেশবাঁণী বলে 
স্বীকার কর! বায়। তার দৃষ্টান্ত বথাস্থানে দেখাব । অপেক্ষারুত অর্বাচীন 
উপদেশগুলি সম্বন্ধে নিঃসংশয়ে কিছুই বলা যায় না। ধন্মপদের কোনো 
কোনো বাণী হয়তো পরবর্তী কালে বুদ্ধের মুখে বসানো হয়েছে । কিন্তু 
ছুএকটি বাদে (যেমন, “যে! চ বুদ্ধং চ ধন্মং চ* কিংবা “পুজারহে পৃজয়তো 
বুদ্ধে, ইত্যাদি) তাঁর কোনোটিই বুদ্ধের পক্ষে অযোগ্য বা অস্বাভাবিক 
নয়, তাই তার মুখে বসানোও অসংগত হয়নি। এই সমস্ত বিবয় 
বিবেচন! করলে এ-কথা মানতে হয় যে, ত্রিপিটকসাঁহিত্য সম্বন্ধে 
ভিনটারনিটস্‌ সাধারণভাবে যে সিদ্ধান্ত করেছেন, ধন্মপদ সম্বন্ধেও তা 

সমভাবে প্রযোজ্য । অর্থাৎ ধন্মপদের প্রচলিত পাঠ বুদ্ধের ষমর় থেকে 
খুব দূরবর্তী নয় এবং তাকে বুদ্ধের মূল উপদেশ তথা তাঁর পরবর্তী প্রথম 
দুই শতকের ধর্মনীতির প্রাচীনতম ও প্ররুষ্টতম নিদর্শন বলেই স্বীকার কর! 
যায়। অন্ত প্রমাণের দ্বারাও এই অনুমান সমথিত হয়। মিলিন্দপঞ 
নামক বিখ্যাত পালিগ্রন্থে সুম্প্ ভাষায় ধন্মপদের উল্লেখ আছে এবং 
সে উল্লেখ এমনভাবেই আছে যাতে মনে হয় এই গ্রন্থ রচনার সময়ে ধন্মপদ 
একটি প্রাচীন পুস্তক বলেই গণ্য হত। মিলিন্দপঞ্হ রচনার কাল 
আন্মানিক খ্রীস্পূর্ব প্রথম শতক। অভিধন্মপিটকের অন্তর্গত কথাবখ্‌ 
নামক গ্রন্থটি অশোকের আমলের অর্থাৎ খ্রীস্টপূর্ব তৃতীয় শতকের রচনা 
বলে প্রপসিদ্ধি আছে। এ্রতিহাসিকরাও এই প্রসিদ্ধিকে সত্য বলেই 
মনে করেন। এই গ্রন্থে এমন কতকগুলি শ্লোক আছে ঘা ধন্মপাদ ব্যতীত 
আর কোথাও পাওয়া যাঁয় না। স্থতরাং কথাবখ, ও ধম্মপদের মধ্যে 
যেটিই উত্তমর্ণ হক ওই শ্লোকগুলি বে অশোকের পূর্ববর্তী তাতে সন্দেহ 
থাকে না। 

এ-সব নানা! কারণে পণ্ডিতের! ধন্মপদকে খ্রীস্টপূর্ব চতুর্থ বা তৃতীর 
শতকের গ্রন্থ বলে মনে করেন, কিন্তু তা হলেও এই গ্রন্থের উপদেশগুলি যে 
প্রধানতঃ বুদ্ধেরই উপদেশ তাতে সন্দেহ করবার কোনো কারণ নেই। 


৩ 
ধম্মপদ্দের ভারতীয় রূপ 


ধন্মপদের বাণী ও নীতি সাধারণতঃ বুদ্ধের বাণী ও নীতি বলেই 
পরিচিত। কিন্তু এটাই তার সম্পূর্ণ পরিচয় নয় । এই বাণী ও নীতি- 
সমূহকে বৌদ্ধ বলে অভিহিত করলে তার স্বরূপটিই প্রচ্ছন্ন থেকে যায়। 
বস্ততঃ ধন্মপদ বা বুদ্ধবাণীকে আশ্রয় করে ভারতবর্ষেরই একটি বিশিষ্ট 
আদর্শ প্রকাশ পেয়েছে, এটাই তার সত্য পরিচয় । ধন্মপদের কোনো! 
উক্তিকেই সম্ভবতঃ সম্পূর্ণরূপে বুদ্ধের স্বকীয় বলে বর্ণনা করা যায় না। 
ভারতবর্ষের কতকগুলি বাণী ও নীতিকে বুদ্ধদেব স্বীয় আদর্শ ও 
চরিত্রের প্রভাবে এক অপূর্ব মহিমায় উজ্জ্বল করে তুলেছেন, এটাই ওগুলির 
বৈশিষ্ট) ও গৌরব এবং এ-হিসাঁবেই ওগুলিকে বৌদ্ধ বলে অভিহিত করা 
বার । কিন্তু বৌদ্ধত্ব তার বিশেষ পরিচয় হলেও ভারতবর্ষীয়তাই তার 
আসল স্বরূপ । তার প্রমাণ এই বে, ভারতবর্ষের অবৌদ্ধ সাহিত্যেও 
প্রারশ:ই এই নীতিগুলির সাক্ষাঁৎ পাওয়া বায় । বৌদ্ধ সাহিত্যের সঙ্গে 
পরিচয় লাভের অল্পকালের মধ্যেই মনীষীদের দৃষ্ট এদিকে আকৃষ্ট হর। 
সত্যেন্্রনাথ ঠাকুর মহাশয় “বৌদ্ধ নামক তার বিখ্যাত পুস্তকে 
প্রেথম সংস্করণ ১৯০২) এই প্রসঙ্গে বলেছেন,_ 
ইহাতে (ধন্মপদে) বে-সকল ধর্মপ্রবকন ও হিতোঁপদেশ আছে, 
আমাদের মহাভারত গীত। এবং অন্তান্ত নীতিশাস্ত্রে তাহার অন্ুব্ধপ 
কথার অপ্রতুল নাই, কতৰ বিবয়ে অবিকল সাদৃশ্যও উপলক্ষিত হয়। 
__ বৌদ্ধধর্ম, পৃ ৯৩৮ 
চীরুচন্দ্র বস্্-সম্পাদিত ধন্মপদের (প্রথম সংস্করণ, এপ্রিল ১৯০৪) 
ভূমিকাতে পণ্ডিত সতীশচন্দ্র বিস্যাভূষণ মহাশয় বলেছেন, “অনেক স্থলে 
২ 

মন্সংহিতা মহাভারত প্রভৃতি গ্রন্থের বচনের সহ ধন্মপদ প্রভৃতি পালি 
গ্রন্থের বচনের সম্পূর্ণ এক্য দৃষ্ট হয়” । এরূপ সম্পূর্ণ শ্রক্যের একটি দৃষ্টান্ত 
দিচ্ছি। ধন্মপদের কোধবগগে আছে-- 


অকোধেন জিনে কোধং অসীধুং সাঁধুনা জিনে। 
জিনে কদরিয়ং দানেন সচ্ছেন অলিকবাদিনং ॥ 
_ধম্মপদ ১৭।৩ 


এর অবিকল সংস্কৃত প্রতিরপ আছে মহাভারতের উদ্যোগ পর্বে। 
যথা_ 
অক্রোধেন জয়েত ক্রোধম্‌ অসাধুং সাঁধুন! জয়েৎ। 
জয়ে কদর্যং দানেন জয়েৎ সত্যেন চানৃতম্‌ ॥ 
_উদ্যোঁগপর্ব ৩৮।৭৩-৭৪ 
'পদ্দে ব্রাহ্গধর্ম গ্রন্থে (প্রথম সংস্করণ ১৮৯৮) দ্বিজেন্দ্রনাথ ঠাকুর এটির 
বে বাংলা অনুবাদ করেছেন, এখানে তা উদ্ধৃত করছি |-_ 


অক্রৌধে জিনিবে ক্রোধ 
অসাধুত৷ সাধু আচরণে । 
অসত্য জিনিবে সত্যে 
কদর্ষে করিবে বশ ধনে ॥ 
__পদ্ে ব্রাহ্গধর্ম, দ্বিতীয় খণ্ড, অষ্টম অধ্যায় 


এই প্রসঙ্গে মনম্বী ভিনটারনিট্‌স্‌ লিখেছেন, 

776960711০7 17)901) 1/86670%16, 701. 11 (71993.), ?. 64 
ধন্মপদ গ্রন্থে এমন কতকগুলি উক্তি আছে যা মূলতঃ বৌদ্ধ নয়; 
ভাঁরতবর্ষেরই অফুরন্ত জ্ঞানভাগার থেকে এই নীতিশুত্রগুলি সংকলিত 
হয়েছে। আর ভারতবর্ষের সাধারণ ভাগ্ডাঁর থেকেই এগুলি মনুসংহিতী, 
মহাভারত, জৈন সাহিত্য এবং পঞ্চতন্ত্র প্রভৃতি কথাপুস্তকেও স্বাকৃত 
হয়েছে। এই সুক্তগুলির মধ্যে কোন্টি কোথায় প্রথম স্থান পেয়েছিল, 
অধিকাংশ ক্ষেত্রেই তা নির্ণর কর! সম্ভব নয় ১ 

ধম্মপদের এই ভাঁরতীয়তাঁর কথ! রবীন্দ্রনাথের চিন্তার ও ভাষায় যেমন 
সুস্পষ্টভাবে প্রকাশ পেরেছে তেমন আর কোথাও নয়। সুতরাং তার 
উক্তি এখানে উদ্ধৃত করছি 1__ 

এই গ্রন্থে বে-সকল উপদেশ আছে তাহ সমস্তই বুদ্ধের রচন। কিন তাহা 
নিঃসংশরে বলা কঠিন; অন্ততঃ এ-কথা স্বীকার করিতে হইবে, এই সকল 
নাতিবাক্য ভারতবধে বুদ্ধের সমবে এবং তাহার পূর্বকাঁল হইতেই প্রচলিত 
হইয়া আসিতেছে ।.* বুদ্ধ এইগুলিকে চতুদিক্‌ হইতে সহজে আকর্ষণ করি! 
আপনার করিয়া» স্সম্বদ্ধ করিরা, ইহাঁদিগকে চিরন্তনরূপে স্থায়িত্ব দিয়া 
গেছেন 1. এইজন্যই কি ধল্মপদে, কি গীতায়, এমন অনেক কথাই আছে, 
ভারতের অন্ঠান্ত গ্রন্থে যাহার প্রতিরূপ দেখিতে পাওয়া ঝায়। 

_ধল্মপদং, ভারতবর্ষ 
বস্ততঃ ধন্মপদের স্ুক্তিসমূহ প্রধানতঃ ভারতবর্ষের সাধারণ নীতিভাগ্ডার 
থেকেই সংগৃহীত, তবে বুদ্ধ ও তার শিশ্যদের দ্বারা বিশেষভাবে স্বীকৃত 
বলেই এগুলি বৌদ্ধ নীতি বলে প্রসিদ্ধি পেয়েছে । একটি দৃষ্টান্ত দিলেই 
এ-কথার তাৎপর্য স্পষ্ট হবে। 
্রীস্টপূর্ব দ্বিতীয় শতকের শেষভাগে বিদিশা নগরীতে (মাঁলবের অন্তর্গত 

আধুনিক বেস নগরে) কাশীপুত্র ভাগভদ্র নামে এক রাজা রাজত্ব 
করতেন। তৎকালে গন্ধার জনপদ (বর্তমান রাওলপিগি অঞ্চল) ছিল 
অন্তিঅল্কিদ্‌ নামক এক গ্রীক রাজার অধীন। তিনি হেলিওদোরস্‌ 
নামে তক্ষশিলাঁবাসী জনৈক গ্রীককে রাঁজদূতরূপে বিদিশায় প্রেরণ করেন। 
হেলিওদৌরম্‌ ছিলেন ভাগবত অর্থাৎ বৈষ্ণব ধর্মাবলম্বী । তিনি ভাগভদ্রের 
রাজত্বের চতুর্দশ বৎসরে বিদিশা নগরীতে দেবদেব বাস্থদেবের উদ্দেশ্টে 
একটি গরুড়ধ্বজ ( অর্থাৎ গরুড়ারঢ় স্তস্ত) স্থাপন করেন এবং এই স্তত্তের 
গাত্রেই উক্ত তথ্যগুলি খোদাই করিয়ে রাখেন । এই লিপির নিয়ে তার 
ইষ্টমগ্্রটিও ক্ষোদিত আছে । মন্ত্রটি হচ্ছে এই ।__ 
ত্রিনি অমুতপদানি স্থুঅন্ঠিতাঁনি 
নয়ংতি ব্বগ দম চাগ অপ্রমাদ । 
'দম ত্যাগ ও অপ্রমাদ এই তিনটি অমৃতপদ সথঅনুষ্ঠিত হলে স্বর্গলাভ হয়|” 
বোঝা যাচ্ছে দম ত্যাগ ও অপ্রমাদ হচ্ছে ভাগবত ব! বৈষ্ণব ধরে? 
মূলনীতি । ভাগবত সম্প্রদায়ের অন্যতম শ্রেষ্ট শাস্ত্র গ্রন্থ মহাভারতেও অনুরূপ 
উক্তি পাঁওয়| বাঁয়। যথা 
দমন্ত্যাগোহ্প্রমাদশ্চ তে ভ্রয়ে! ব্হ্ষণো হয়াঃ। 
শীলরশ্মিসমাধুক্তঃ স্থিতে। বে মানসে রথে। 
ত্ক্ত। মৃত্যুভয়ং রাজন ব্রদ্দলোকং স গচ্ছতি। 
বাস্ীপর্ ৭1২৩-২৪ 


“দম ত্যাগ ও অপ্রমাদ এই তিনটি ব্রহ্মার অশ্ব । বিনি শীলরূপ রশি নিয়ে 
(উক্ত তিন অশ্বযুক্ত) মানসরথে আরোহণ করেন, তিনি মৃত্যুভয় ত্যাগ 


করে ব্র্লোকে (অথাথুেগে গমন করেন ।, 
খুলি সনতসুজাত বিভাগেও এই নীতিগুলির 

দমন্তাগোই্প্রমাদশ্চ এতেঘমূতমাহিতম্ । 
_উদ্যোগপর্ব ৪৩২২ 

“দম ত্যাগ ও অপ্রমাদ এই তিনটিতেই অমৃত নিহিত আছে ।, 

এই বিভাগের অন্তত্রও (উদ্‌্যোৌগ ৪৫1৭) প্রায় -অনিকল উক্তি 
আছে। " একটু তলিয়ে দেখলেই বোঁঝা যাঁর সনৎস্থজাতীয় অধ্যায়গুলিতে 
উক্ত তিন নীতির মধ্যে অপ্রমাদকেই সবচেয়ে গুরুত্ব দান করা হয়েছে। 
স্থলবিশেষে একমাত্র 'অপ্রমাদকেই অমৃতত্বের ভেতু বলে বর্ণনা করা 
ভয়েছে।_ 

প্রমাদং নৈ মৃত্যুমং ব্রবীমি 
তথা প্রমাদমমুতত্বং ব্রবীমি | 
_-উদ্বোগপন ৩২13 

“আমার মতে প্রমাদই মৃত্যু এবং অপ্রগাদই অমৃত |, 

গীতা ভাগবত সম্প্রদারের শ্রেষ্ট ধর্মগ্রন্থ । এই গ্রন্থেও উক্ত নীতিগুলির 
কথ! আছে, কিন্তু এগুলিকে ততট! প্রাধান্য দেওয়। হয়নি । গীতার তিন 
স্থানে (১০1৪, ১৬১, ১৮1৪২) অন্যান্য অনেক নীতির মধ্যে দমের উল্লেখ 
আছে, কিন্তু এটির কিছুমাত্র প্রাধান্য স্বীকৃত হয়নি । অষ্টাদশ অধ্যায়ে 
ত্যাগের যথেষ্ট গুরুত্ব স্বীকৃত হয়েছে। 

সর্মকর্মফলত্যাগং প্রাহুক্ত্যাগং বিচক্ষণাঃ | 
_ গীতা ১৮২ 

'সর্বকর্মের ফলত্যাগকেই জ্ঞানীর! ত্যাগ বলে থাকেন ।? 

কর্মের আসক্তি এবং ফলকামনাত্যাগকেই এই অধ্যায়ে বার্থ ত্যাগ 
বলে বর্ণনা করা হয়েছে । অগপ্রমাদ শব্দটি গীতায় কোথাও নেই। তবে 
চতুর্দশ অধ্যায়ে (৮, ৯, ১৩ ১৭ স্লোক) তমোগুণজ প্রমাঁদ বর্জন প্রসঙ্গে 
পরোঁক্ষে অপ্রমাদের গুরুত্ব স্বীকৃত হয়েছে । এক হিসাবে তমোবিনাশকেই 


২২ ধন্মপদ-পরিচয় 


ভাগবত ধর্মের মূলকথা বলে মনে করা বাঁয়। সুতরাং এ ধর্ে অপ্রমাদের 
স্থান গৌণ নয় । 

সে যাই হক, এই আলোচন! থেকে নিঃসন্দেহেই বোঝা যায় 
ভাঁগবত ধর্মের অন্যতম প্রধান নীতি হচ্ছে অগ্রমাদ। পক্ষান্তরে বৌদ্ধ 
ধর্মের শ্রেষ্ঠ নীতিও এটিই । দীপবংস নামক সিংহলের পাঁলিকাঁব্যে আছে 
যে, অশোক “বৌদ্ধধর্মের প্রবর্তন! পেয়েছিলেন ন্যগ্রোধ নামক একজন 
ভিক্ষুর কাছ থেকে । আরও আছে, বৌদ্ধধর্মের মূলনীতি কি, অশোকের 
এই প্রশ্নের উত্তরে ন্যগ্রোধ তাকে নিয়লিখিত গ্লোকটি শোনালেন ।__ 


অগ্নমার্দো অমতপদং প্রমাদো মচ্চনো পদং। 

অগ্নমত্তা ন মীয়স্তি, যে পমতা! যথা মতা ॥ 
£অপ্রমাদ অমুতের পথ, প্রমাঁদ মৃত্যুর পথ | বারা অপ্রমত্ত তাদের মৃতা হর 
না, বারা প্রমত্ত তাঁরা মৃতেরই শামিল |" 

এই প্রসঙ্গে সনত্সুজা তের 'প্রমাঁদং বৈ মৃত্যুমহং ব্রবীমি, তথা প্রমাদ- 
মমৃতত্বং ব্রবীমি” এই উক্তিটি স্মরণীয় । ব] হক, দীপবংসের এই কাহিনীটি 
থেকে নিঃসন্দেহেই বোঁঝা! ঘাঁয় যে, বৌদ্ধদের মতে অপ্রমাদই হচ্ছে উক্ত 
ধর্মের মূলনীতি । আধুনিক এতিহাসিকদের বিচারেও এই সিদ্ধান্তই সমধিত 
হয়। ডক্টর বেণীমাধব বড়ুয়া বলেন”_ 

407/471616 ৪8) 1006 001001016 ০10%810 109? ০1 
[300.017918  692,01)17099 * ড16) 13090009 2/)7716 19 60৩ 

“অপ্রমাদই হল বুদ্ধদেবের সমস্ত শিক্ষার ভিত্তি বা মূলনীতি । তার 
মতে এই অপ্রমাদ কথাটির মধ্যেই তাঁর সমস্ত উপদেশের সারমর্ম নিহিত 


রয়েছে। 

সংযুত্ত নিকাঁয়ের অন্তর্গত কোসল-সংযুত্ত সুত্তে আছে কোসলরাজ 
প্রসেনজিৎকে বুদ্ধ বলেছিলেন, সকলের পক্ষেই একমাত্র ধর্ম হচ্ছে অপ্রমাঁদ। 
অগপ্পমাদো খে মভারাজ একো ধন্মো। 
_কোসল-সংযুত্ত ২৭-৮ 


বৃদ্ধোপদিষ্ট ধর্মের সারমর্ম নির্ণ়প্রসঙ্গে ডক্টর হেমচন্দ্র রায়চৌধুরী 


বলেন) 
প্রত্যেকের নির্বাণলাভের জন্য উদ্যম ও অগ্রমাদ অত্যাবশ্যক, ইহাই 
ভগবান্‌ বুদ্ধের শেষ বাণী। -_ভারতবর্ষের ইতিহাস (১৯৩৪), পৃ ৪৯ 


যা হক, বুদ্ধপ্রবতিত ধর্মের মূলনীতি যে এই অপ্রমাদদ তাতে সন্দেহ 
নেই। আমর! দেখেছি অশোকের কাছে ন্তগ্রোধকথিত শ্রোকটির 
তাঁৎপর্যও তাই । ওই স্থখ্যাত শ্লোকটি হচ্ছে ধন্মপদ গ্রন্থের অপপমাদ 
বগগ নামক দ্বিতীর অধ্যাপ্ের প্রথম শ্লৌক। স্থতরাঁং সন্দেহ নেই যে, 
ধন্মপদ গ্রন্থে বুদ্ধবাণী অনেকাংশেই যথাযথভাবে সংগৃহীত হয়েছে। 
ভিনটারনিট্স্‌ বলেন, 

0 10795 10100612110 01109091593 01081) 6০ 6106 01022৩ 

])1009011) 8090০1)98 ৪001) 89 1110 [21110905 5011101) 01 136109799-" 

ূ -2%5607%07 17221) 41726670276, 701 11. 177, 2-9 
'ধন্মচকপবত্তনন্ত্তে ধৃত উপদেশবাণী, মহাপরিনিব্বানন্থত্তে ধৃত 
বিদায়বাণী এবং ধন্মপদে ধৃত কতকগুলি নীতিবচনকে যথার্থ ই বুদ্ধের 
উক্তি বলে স্বীকার করলে তাকে অন্ধবিশ্বীস বলে গণ্য করা চলে না।, 

দেখা গেল, ভাগবত ও বৌদ্ধ উভয় ধর্মেরই প্রধান নীতি হচ্ছে 


হ$ ধন্মপদ-্পরিচয় 


অপ্রমাদ। তার থেকে দুই সিদ্ধান্ত হতে পারে,_-হয় এক ধর্ম আরএক 
ধর্মের কাছ থেকে এই নীতিটিকে স্বীকার করে নিয়েছে॥ না-হয় উভয় ধর্মই 
এই নীতিটিকে ভারতীয় সাধারণ চারিব্রভাগ্ডার থেকে গ্রহণ করেছে । এই 
দ্বিতীয়টই থে সত্য তার প্রমাণ এই বে, বুদ্ধদেবের পূর্ববর্তী উপনিষদেও 
এই নীতির প্রাধান্য স্বীকৃত হয়েছে । যথা-_ 


সত্যান্‌ ন প্রমদিতব্যম। ধর্মান্‌ ন প্রমদিতব্যমূ। 
কুশলান্‌ ন প্রমদিতব্যম্‌। ভূত্যৈ ন প্রমদদিতব্যমৃ। 
_-তৈত্তিরীয় উপনিষদ্‌ ১১১ 
“ত্য থেকে প্রমত্ত (অর্থাৎ ভ্রষ্ট বা বিচলিত) হয়ো না । ধর্ম থেকে প্রমত্ত 
তয়ে। না।” ইত্যাদি । 
নায়মাত্ম। বলহীনেন লভ্যে। ন চ প্রমাদাৎ। 
_মুণ্ডক উপনিষদ্‌ ৩২৪ 
“এই আত্ম বলহীন ব৷ প্রমত্ত জনের লভ্য নয় ।” 
স্থতরাং সন্দেহ নেই যে, অপ্রমাদ নীতি ভারতবর্ষেরই চিরন্তন নীতি, 
অশোকের ভাষার “পোরাণা পকিতী, ৷ পরবর্তী কালে বুদ্ধ এটিকেই 
সদ্ধর্মের মূলনীতি বলে ঘোষণা করেন,__-অপপমাদে। খো একো ধন্মো। 
আর, ভাগবতরাঁও এটিকে অন্যতম প্রধান নীতি বলে স্বীকার করেন। 
এবার প্রমাদ কথার তাৎপর্য বিচার করা ধাক। মেঘদূতের প্রথমেই 
আছে স্বাধিকারপ্রমত্তঃঃ | মল্লিনাথ প্রমত্ত কথার অর্থ করেছেন অনবহিত। 
অমরকোষে আছে পপ্রমাদোহনবধানতা” | বস্ততঃ প্রাচীন প্রয়োগের প্রতি 
লক্ষ্য করলে বোঝ৷ বায়, কর্তব্য বিষয়ে অনিবিষ্টত৷ বা অবহ্লোরই নাম 
প্রমাদ এবং স্বাধিকার বা স্বকর্তব্যে অবিচলিত নিষ্ঠাই অপ্রমাদ। একটু 
চিন্তা করলেই বোঝা যায় অগ্রমত্ততার জন্য চাই সদাজাগ্রত উদ্যম ও 
আত্মনির্ভরতা ব! পুরুষকাঁর। তাই বৌদ্ধ ধর্মনীতিতে অপ্রমাদের সঙ্গে 
এই ছুটি নীতির উপরেও যথেষ্ট জোর দেওয়। হয়েছে। বৌদ্ধ সাহিত্যে 

উদ্যমের প্রতিশব্দ হিসাবে উত্থান, উৎসাহ, পরাক্রম গ্রভৃতি কথার গ্রষোগ 
দেখা বার । অশোকের অন্শাসনসমূে অপ্রমাঁদ কথার ব্যবহার নেই বটে, 
কিন্তু উত্থান প্রভৃতির বহুল প্রয়োগ দেখা বায়। বস্ত্বতঃ এগুলিই হচ্ছে 
অশোকের জীবন- ও রাষ্্র-নীতির মূলকথা। এ-বিষয়ে ডক্টর বড়,রাঁর 
উক্তি উদধৃত করছি ।-_ 
10701757709 00/27/0605 1/%07205 %30/%৫, 07 76076. 22 61৩ 

“পরাক্রম উদ্যম, উৎসাহ এবং উত্থান, এগুলিই ভল অশোকের শাসন 
তথা তাঁব জীবনের মূলকথা |, 
অশোকান্ুশাসনের একটি অংশ তুলে দিলেই এ-কথার বথার্থতা বোঝা 
যাবে ।-- 
কতয়বমতে ভি মে সনলোকঠিতং | তস চ পুন এস মূলে উস্টানং | 
_ যষ্ঠ পর্বতলিপি (গিরনার) 
'সর্লোকঠিতই কর্তব্য ! কিন্ত তার মূল হচ্ছে উত্থান ।, 
গীতায় ধর্ম বা জীবনের নীতি হিসাবে উখান শবের প্রয়োগ নেই, 
বদিও সাধারণ অর্থে একাধিকবার উত্ভিষ্ঠ কথাটি ব্যবহৃত হয়েছে বেথা-_ 
ক্ষত্রং হৃদয়দৌর্বল্যং ত্যক্তেশতিষ্ঠ পরস্তপ)। ধন্মপদে অগ্রমাদের পাশেই 
উত্থানের স্থান দেওয়া হয়েছে । বথাঁ_ 
উট্ঠানেনপ্রমাদেন সংবমেন দমেন চ। 
দীপং কয়িরাথ মেধাবী বং ওঘে! নাভিকীরতি ॥ 
-_-অপপমাপবগগ € 
“মেধাবী উত্থান অপ্রমাঁদ সংযম ও দমের দ্বার! এমন দ্বীপ তৈরি করবেন বা 
গ্রাবনেও ধ্বংন হবে না ।, 
লক্ষ্য করার বিষয়, যবনদূত ভেলিওদোরসের ইষ্টমন্ত্রেরে মতো এখানেও 


হ্ঙ ধন্মপদ-পরিচয় 


অপ্রমাদের সজে দমণ্ডণ উল্লিখিত হয়েছে । আরও লক্ষ্য করার বিষয়, 
এখানে মেধাবীকে উত্থান অপ্রমাদ প্রভৃতির দ্বার নিজেই নিজের আশ্রর- 
দ্বীপ রচনা করতে বলা হয়েছে। কেননা আত্মনিষ্ঠত! ব্যতীত উত্থান 
তথা অপ্রমাঁদ সম্ভব নয়। তাই বৌদ্ধধর্মে আত্মনিষ্ঠার উপরে খুবই জোর 
দেওর। হয়েছে । মৃত্যুর পূর্বে আনন্দকে লক্ষ্য করে ভগবান্‌ বুদ্ধ ঘে শেষ 
উপদেশ দিয়েছিলেন তাঁর মূলকথাই ওই আত্মনিষ্ঠা । 
অন্ত্দীপা অত্তসরণা অনঞ ঞসরণা বিহরথ 
ধন্মদীপা ধন্মসরণা অনঞ ঞসরণ। | 
__দীঘনিকাঁর, মহাঁপরিনিব্বানস্ত্ত 
“আত্মার (নিজের) ও ধর্মের দ্বীপ রচন! করে আশ্রয় নাও) আত্মা 
ও ধর্মেই শরণ নাও, আর কারও নয়।» ধন্মপদেও ঠিক এই কথাই 
আছে।-- 
অত্ব। হি অত্তনো নাঁথো কো। হি নাথো পরো সিয়]। 
অত্বন। হি সুদন্তেন নাথং লভতি দুল্লভং ॥ _অত্তবগঞ ও 
“নিজেই নিজের আশ্রর, অন্ত আশ্রয় আর কে হবে? নিজেকে দ্মধুক্ত 
(অর্থাৎ সংঘত) করলেই ছুর্লভ আশ্রয়লাভ হয়।” অন্তত্রও এই উপদেশ 
পাওয়া বায়। যথা 
বন্ধুরাত্মাত্মনস্তম্ত বেনৈবাত্মাত্মন! জিত: | 
স এব নিয়তো বন্ধুঃ স এব নিতো রিপুঃ ॥ 
_ মহধিকৃত ব্রান্ষধর্স, ২।৪।১১ 
“ঘে নিজেকে নিজে জয় করেছে, মে নিজেই নিজের বন্ধু। নিজেই 
নিজের নিত্যবন্ধু ব নিত্যশক্র |, 
এর বিশদ ব্যাখ্যা পাঁওয়। যায় গীতাঁয় ।__ 
উদ্ধরেদাত্মনাত্মানং নাত্মানমবসাদয়েৎ। 
আত্মমৈব হ্যাত্বনো! বন্ধুরা্মৈব রিপুরাত্মনঃ ॥ 


ধন্মপদের ভারতীয় রূপ ২৭ 


বন্ধুরাত্মাত্মনস্তস্ত যেনাত্মৈবাত্মন! জিতঃ। 
অনাত্মনস্ত শক্রত্বে বর্তেতাত্বৈব শক্রবৎ ॥-_ গীত ৬1৫-৬ 
“নিজেকে কখনও অবসন্ন করবে না, নিজেই নিজের উদ্ধারসাধন করবে ; 
কেনন! প্রত্যেকে নিজেই নিজের বন্ধু অথব। শক্র। যে নিজেকে জর 
(অর্থাৎ সংঘত) করে সে নিজেই নিজের বন্ধু হর, যেতা করেনা সে 
নিজেরই শত্রতা করে ।; 
বলা বাহুল্য, এটি ধন্মপদবাণীরই বিস্তারমাত্র। তৎসত্বেও এ-কথা স্বীকার 
করতে হবে যে. আত্মশরণ গীতার মূলনীতি নয়। কারণ, প্রথমতঃ আত্ম 
শরণনীতি ও ভক্তি পরম্পবের অনুকূল ব৷ পরিপূরক নয় এবং গীতাধর্ম যে 
আসলে ভক্তির ধর্ম এ-বিষয়ে সন্দেত নেই । দ্বিতীয়তঃ কৃষ্ণকথিত “সর্বধর্মান 
পরিত্যজ্য মামেকং শরণং ব্রজ' (গীতা ১৮।৬৬) এবং বুদ্ধকথিত “অত্বদীপা 
অত্বদরণা অনঞ২-সরণা বিহরথ” এই ছুই নীতি যে সম্পূর্ণরূপেই পরস্পর- 
বিরোধী এ-কথা বলারও অপেক্ষা রাখে না। পক্ষান্তরে এই আত্মুশরণ 
ও উথান বে বৌদ্ধধর্মের অন্ততম প্রধান নীতি তাতে সন্দেহ নেই। কিন্তু 
তা স্তবেও এ ছুটি যে মূলতঃ বৌদ্ধ নয় তার প্রমাণ আছে। “নারমাত্মা 
বলহীনেন লভ্যঃ+ (মুণ্ডক ৩২3) উপনিষদের এই বাঁণাতে আত্মনিষ্ঠ 
পুরুষকারের পরিচয় পাই, আর -উত্তিষ্ঠত জাগ্রত গ্রাপা বরান্‌ নিবোধত, 
(কঠ ৩।১৪) এই বাণীতে উত্থাননীতির প্রয়োগ সুস্পষ্ট । 
অতএব দেখা গেল, অপ্রমাদ উত্থান ও আত্মশরণ এই তিনটি বৌদ্ধদের 
দ্বারা বিশেষভাবে স্বীকৃত হলেও এগুলি আসলে ভারতবর্ষেরই চিরন্তন 
নীতি। ত্রিপিটক তথ! ধন্মপদের অন্যান্ত বাণী সন্বন্ধেও একথা অল্লাধিক 
পরিমাণে প্রযোজ্য ৷ ভারতবর্ষে পুরাঁকাঁল থেকেই যে-সকল নীতি প্রচলিত 
ছিল, বুদ্ধ তার মধ্য থেকে নিজের আদর্শ অন্ধ্বাঁয়ী কতকগুলিকে বেছে 
নিয়েছিলেন। সেগুলি তার চরিত্র- ও উপদেশ-প্রভাবে এক নূতন গৌরব 
লাভ করেছিল বলেই পরবর্তী কালে বৌদ্ধ বলে বিশেষভাবে চিহ্নিত হয়েছে। 


৪ 
বিশ্ববিজয়ের প্রস্থানত্রয় 


উপনিষদ্‌ ধন্মপদ ও গীতা, ভারতীয় সংস্কৃতির এই তিনটি কেন্দ্রজ্যোতির 
প্রতি আধুনিক সভ্য জগতের দৃষ্টি যে বিশেষভাবে আকৃষ্ট হয়েছে, এটা 
কিছুই বিস্বয়ের বিষয় নয়। বস্ততঃ এই তিন মহারত্ুই ভারতবর্ষকে 
বিশ্বসমাঁজে শ্রদ্ধার আসনে বসিয়েছে এ-কথ৷ বললে অত্যুক্তি হয় না। 
উপনিষদ্‌ গীতা ও ব্রহ্মস্ত্র, এই তিনটি ভারতীয় দর্শনের প্রস্থানত্রয় নামে 
পরিচিত। আধুনিক কালে উপনিষদ্‌ গীতা ও ধম্মপদকে বিশ্বচিত্তবিজয়ের 
্রস্থানত্রয় বলে বর্ণনা করা অসংগত নয় | 

বিশ্বমনীষার ক্ষেত্রে ভারতবর্ষের এই তিন রত্বের আপেক্ষিক মর্যাদা 
নির্ণর করা প্রয়োজুন। বৌদ্ধধর্মের লৌপের সঙ্গে সঙ্গে ভারতবর্ষে ধন্মপদের 
গৌরবও তিরোহিত হয় । বস্তৃতঃ শ্রীস্টীয় নবম-দশম শতকের পর এ-দেশে 
উক্ত গ্রন্থ সম্বন্ধে কিছুই জানা যায় না। কালক্রমে ধন্মপদ নামটি পর্যন্ত 
তার উত্পত্তিভূমিতেই বিস্বত হয়ে যায়। উপনিষদের গৌরব এ-দেশে 
বরাবরই স্বীকৃত হয়ে আঁসছে, কিন্ত তার চর্চা ক্রমেই ক্ষীণ হয়ে আধুনিক 
যুগের সুচনাকালে নামগৌরবমাত্রে পর্যবসিত হয়েছিল এ-কথা বললে 
অন্যায় হয় না। কিন্ত ভারতবর্ষে গীতার গৌরব ও মর্যাদা কখনও 
হাঁস পায়নি, বরং যুগে যুগে তার প্রভাব বেড়েই চলেছে। বস্তৃত: 
অধুনাপূর্ব কালে গীতাই একমাত্র না হক মুখ্যতম সংস্কৃত গ্রন্থের 
মর্যাদা লাভ করেছিল। ফলে অষ্টাদশ শতকের শেষভাগে ভারতীয় 
সংস্কৃতির প্রতি খন পাশ্ান্ত মনীষীদের দৃষ্টি প্রথম আকৃষ্ট হয় তখন 
গীতাঁই তাঁর সর্বপ্রধান প্রতীক বলে স্বীরুত হয়েছিল। 


বিশ্ববিজয়ের প্রস্থীনত্রয় ২৯ 


গীতা 


ইউরোগীয়দের মধ্যে প্রথম নংস্কৃতজ্ঞ হচ্ছেন চার্লস্‌ উইলকিন্স্‌। 
ওআরেন হেস্টিংসের নির্দেশে তিনি কাশীর পণ্ডিতদের কাছে সংস্কৃত শিখে 
১৭৮৫ সালে তগবদ্গীতার ইংরেজি অন্বাদ প্রকাশ করেন। এই হল 
ইউরোপীয় ভাষার সংস্কৃত গ্রন্থের প্রথম অনুবাদ । ব1! হক এর পর থেকে 
আজ পর্যন্ত ইউরোপের বিভিন্ন ভাষায় গীতা-অন্নুবাদ ও -চর্চার ধার৷ 
অবিশ্রান্তভাবেই চলেছে । ১৮২৩ সালে জরমান পণ্ডিত ভিলহেল্ম্‌ 
শ্লেগেল ( ড/21070]10) 9০100] ) লাটিন অন্ুবাদসহ গীতার একটি 
উৎ্কষ্ট সংস্করণ প্রকাশ করেন। এই সংস্করণটির দ্বারাই ভিলহেল্ম 
হুমবোল্ট (৬/11))0]00 ন্‌ 00700106) গীতার প্রতি অন্গরক্ত হন। এই 
জরমান মহাঁপপ্ডিত কতখানি গীতাভক্ত হয়েছিলেন তা তার নিয়োদ্ধুত 
কয়েকটি উক্তি থেকেই প্রতিপন্ন হবে ।-_ 

6০ 8৪. 

“এই ভারতীয় কাব্যটি আমি প্রথম পড়ি সাইলেসিয়ার পল্লীবাঁসে 
এবং পড়তে পড়তে ভাগ্যদেবতার প্রতি কৃতজ্ঞতায় আমার হৃদয় ভরে 
উঠছিল, কেনন! তীর প্রসাদে আমি এই বই পড়বার সুযোগ পাওয়। 


৩৩ ধন্মপাদ-পরিচয় 


পর্যন্ত বেঁচে রয়েছি । পৃথিবীর গভীরতম ও উচ্চতম চিন্তার পরিচয় 
সম্ভবতঃ এখানেই । বত সাহিত্য আমর! জানি তাঁর মধ্যে মহাভারতের 
এই কাহিনীটিই স্থন্দরতম, এবং সম্ভবতঃ যথার্থ দার্শনিক কাব্যও 
এখানিই ।, 

গীতার বহু ইংরেজি অনুবাদের মধ্যে এডউইন আ'রনোল্ডের অন্ুবাঁদটি 
(776 9017 06/৫8/621১ ১৮৮৫ ) বিশেষভাবে উল্লেখযোগ্য । বিলাতে 
বামকালে এই অন্তবাদ পড়েই মহাত্ম। গান্ধী-গীতার সহিত প্রথম পরিচিত 
হন এবং তার প্রতি আকৃ্ হন। গান্ধীজির উপরে গীতার প্রভাব 
কতখানি ত৷ বল! বাহুল্য । গীতার উক্ত অনুবাদ সম্বন্ধে তিনি বলেন,__ 

1 10959 920 21100080691] 6116 171051181) 02081200178 01 16) 
900 1 6020 910 1750 অ10 480190108 28 60০ 10986, 1009 1088 
09০90 1910)10] 109 076 693৮ %00 16 009৪ 1006 2980 11109 &, 
65091861070, 

--11% 41/26/2168 %2/% 77%4% (32997 ), ৮. 469 

"মমি গীতার প্রায় সব ইংরেজি অনুবাদই পড়েছি; আরনোল্ডের 
'অন্থবাদই আমার কাছে সবচেয়ে ভালো মনে হয়। এতে নূল পাঠ 
খুব যথাযথ ভাবেই মন্ুুহ্থত হয়েছে, অথচ তাতে অন্বাদের কত্রিমতাও 
নেই । 


উপনিষদ্‌ 


ইউরোপে উপনিষদের ভক্তেরও অভাব হয়নি। সপ্তদশ শতকে 
মোগল সম্রাটু শাজাহানের জ্োষ্টপুত্র দারাঁশিকো উপনিষদের ফারসি 
অনুবাদ করেন। উনবিংশ শতকের আরমভ্ভেই পেরে (09:02) 
নামক একজন সাধুপ্রকৃতির ফরাসি পণ্ডিত এই ফারসি অনুবাদ থেকে 
উপনিষদের লাটিন অনুবাদ গ্রকাশ-করেন (১৮০১-০২)। এই লাটিন অনুবাদ 


বিশ্ববিজয়ের গ্রস্থানত্রয় ৩১ 


পড়েই জরমান দার্শনিক শেলিং (90)611108) এবং শোঁপেনহাউএর 
(3১002101509) বিশেষভাবে মুগ্ধ হন। শোপেনহাউএর তো 
উপনিষদের অতিমাত্র ভক্তই হয়ে ওঠেন। তিনি এই গ্রন্থকে শুধু 
মানবজ্ঞানের চরম অভিব্যক্তি (016 01 0) 111017980 10117 7 
[:70]16000 &00. 1800১) বলেই নিরন্ত হননি। প্র্যাটো কান্ট 
এবং উপনিষদকে এক পর্যায়ে ফেলে এই তিনকেই তিনি তাঁর গুরু বলে 
বর্ণনা করেছেন। বস্তৃতঃ এই উপনিষদ্ই ছিল শোপেনহাউএরের গ্রন্থ- 
সাচ্বে। তার টেবিলে এই গ্রন্থ নিয়তই খোল থাকত এবং প্রতি 
রাত্রিতে শয়নের পূর্বে এই গ্রন্থগুরুর প্রতি তীর শ্রদ্ধা নিবেদন করতেন। 
উপনিষদ্‌ সম্বন্ধে এই জরমান দার্শনিকের মভিমত ইতিহাসবিখ্যাত হয়ে 
আছে ।- 

[6 19 60০ 10950 99861915100, 200. 01052.0100 29900111101) 
19 009911)10 10 079 ০10 7) 16 1098 19০01 6116 9018,009 ০0£ 109 
1119 2৮00 11] 10০ 0110 ৪0102 01179 0621), 
পৃথিবীতে উপনিষদ পড়ার য়ে আনন্দজনক ও চিত্তোন্নয়নকর আর 
কিছুই হতে পারে না। এতেই পেয়েছি আমার জীবনের সাত্বনা, মৃত্যুর 
সাম্বনাও মামি পাব এর থেকেহ । 

কোনো ভারতীয় ভক্তের কাছেও উপনিষদ এতথানি শ্রদ্ধা পেরেছে 
কিনা সন্দে5। গীতার ভাগ্যে এরূপ অনেক ভক্তই জুটেছে, কিন্ক 
উপনিষদের এমন ভক্তের কথা জানা বার না। যা হক, এপ ভক্তির 
আঁতিশব্য ইউরোপেও আর দেখা যারনি। কিন্তু একথাও ঠিক যে, 
উনবিংশ শতকের প্রথম থেকে এখন পর্যন্ত ইউরোপে উপনিষদেতর 
অন্ুরাণীরও অভাব ঘটেনি এবং পাশ্চাত্য চিন্তাধারার উপরে তার 
প্রভাবও কিছুমাত্র ক্ষীণ হয়নি । আধুনিক জরমান পণ্ডিত ভিনটারনিট্স 
বলেন, 


৩২ ধন্মপদ-পরিচয় 


/80:088 61০ 80709 0£ 60088008 01 58828 61) 00801- 
817708 84511 11855 7%%0% 60 661] &8 6180, 

--/178/67% ০7 18067 1721616816) 701. 1 (1927)১ 2,266 
“হাজার ভাজার বছরের ব্যবধানেও এখন পর্যন্ত আমাদেরও উপনিষদের 
কাছে অনেক কিছু শিক্ষণীর আছে। এই উক্তিকে আধুনিক পাশ্চাত্য 
পণ্ডিতসমাজের সাধারণ মনোভাবের পরিচায়ক বলে গ্রহণ করা যায়। 


ধম্মপদ 


গীতা এবং উপনিষদের ন্যায় ধন্মপদও ইউরোপীয় শিক্ষিতসমাজের 
কাছ থেকে প্রচুর শ্রদ্ধা ও অন্গরাগ অর্জন করেছে । তবে ভারতবর্ষ থেকে 
বৌদ্ধ ধর্ম ও সাহিত্য লুপ্ত হবে বাওরাঁতে সে শ্রদ্ধা পেতে কিছু বিলঙ্গ 
হয়েছে । কিন্তু সিংহলের পালি সাহিত্যের প্রতি পাশ্ঠাত্ত্য মনীষীদের 
দৃষ্টি আকুষ্ট হবার পর থেকেই ধন্মপদ অনায়াসেই স্বীয় মর্যাদীয় প্রতিষ্ঠিত 
হয়েছে । লাঁটিন, ফরাসি, ইংরেজি. জরমান, ইতালীয়, রুশ প্রভৃতি 
ইউরোপের বিভিন্ন ভাষায় ধন্মপদের বহু অনুবাদ প্রকাশিত হয়েছে। 
সবগ্রথম অনুবাদ হয় লাটিন ভাষায় (১৮৫৫)। অনুবাদকর্তা ডেনমার্কের 
স্থগ্রসিদ্ধ পণ্ডিত ডক্টর ফজবোল (ড. ঢ80800]8)। লক্ষ্য করবার 
বিষয়, গীতা উপনিষদ ও ধন্মপদ তিনটিই ইউরোপের দেবভাষ। লাঁটিনে 
অনূদিত হয় গ্রন্থগুলির প্রতি দৃষ্টি আকৃষ্ট হবার প্রায় সঙ্গে সঙ্গেই। 
গীতার প্রথম অনুবাদ হয় ইংরেজিতে কিন্তু তার পরেই লাঁটিন অনুবাদ 
প্রকাশিত হয়। উপনিষদ্‌ ও ধন্মপদের প্রথম অনুবাঁদই লাঁটিনে। এর 
থেকেই এই ধর্মগ্রন্থগুলির প্রতি ইউরোপের শ্রদ্ধার প্রমাণ পাওয়। যায়। 
বা তক, ফজবোলের উৎরুষ্ট সংস্করণটি প্রকাশিত হবার প্রায় সঙ্গে সেই 
বিভিন্ন ভাষায় ধন্মপদ নিয়ে আলোচনা আরম্ভ হয়। ১৮৮৯ সালে 
806760 7300%3 ০1 76 268৫ নামক বিখ্যাত গ্রন্থমাঁলায় (দশম থণ্ডে) 


বিশ্ববিজয়ের প্রস্থানত্রয় ৩৩ 


ম্যাক্দ্মূলরের ইংরেজি অন্থবাদ প্রকাশিত হয়। তার পর থেকেই' এই 
গ্রন্থের মর্াদ| বুল পরিমাণে বেড়ে যায়। সে সময় থেঁকেই এদিকে 
ভারতীয় মনম্বীদেরও দৃষ্টি আকৃষ্ট হর। বৌদ্ধ সাহিত্যে ধন্মপদের স্থান 
সম্বন্ধে প্রাচ্যবিদ্যাবিৎ ম্যাকডোনেল (4. 4. 11290020911) বলেন__ 

16 15 8 00119061012 01 ৪/01701151709  1:91076891061176 109 70009 
0980610], 107:010900 ৪00 70০09610891] 61010691073 97907196 


11606790019, 
-1259607/ ০7 197377726 17166970476 (1900), ?, 879 


বৌদ্ধ সাহিত্যের সবচেরে স্বন্দর, সবচেরে মহৎ ও সবচেয়ে কাব্যময় 
ভাবের পরিচয় পাওয়। যাঁয় ধম্মপদের স্থভাধিতসংগ্রহের মধ্যে |; 
ম্যাক্স্মূলরের পর ধন্মপদের অনেক ইংরেজি অনুবাদ প্রকাশিত 
রে । তাঁর মধ্যে অধ্যাপক আলবার্ট জে. এডমওস (1201707709)-এর 
অনগবাদ (7775 07৫ 7৮84, শিকাগো» ১৯০২) বিশেষভাবে 
উল্লেখবে]গ্য । এই অনুবাদের ভূমিকায় গ্রন্থকীর ধন্মপদ সম্বন্ধে যে 
অভিমত প্রকাঁশ করেছেন ত৷ এস্থলে উদ্ধৃত করছি। 

16 ৪9০] 90 10010001695] 018,9910 8৪ 1)1000090 01) 6179 
00107611701) 01 48888) 16 19 61115." 10111958010. 1:9118,1708 11017 1119 
10৩5০018৭  611009 90৭ 99:099» 09 10 ৪ ভ7:0016 006 0৬ 
91791801010 01 98/:10696 61011010979, 11859 10967) 96 60 21791 ৪, 
10099." 4870. 6০-৭৪%5% 9691 ট০9106$ 991607188 ০01 10177%0 9000. 
00177196191) 09160, 008ড 1099. 0]. 6119 80100118010 ০01 
[70107098709 800 4,10097109109 10) 9৮] 8996 01 198,201106 17000 
00791017929 6০ 6109 082010710693 ৪9,090 7:01) 0020198609 6০ 


শি. 729697910070, 
_71777709 1 £79 7765 (7902), ভূমিকা 


“এশিয়া মহাদেশে যর্দি কোনে অমর মহাকাব্য কখনও রচিত হয়ে 


৩ 


৩৪ ধন্মপদ-পরিচয় 


থাঁকে তবে স্টে হচ্ছে এই ধন্মপদ। তাঁরতের খষিমনীবীরা যুগ্র যুগ ধরে 
বে অতীনদরিয় মহাজীবন গড়ে তুলেছিলেন সেই জীবনের এই চিরন্তন 
বাণীসমূৃহ কত হৃদয়ে যে উদ্দীপন! সঞ্চার করেছে তার ইয়ত্ নেই। 
দু হাজার বছরের রোমক ও খ্রীস্টান সংস্কৃতির পরে আজও সেই বাণী 
কোঁপেনহেগেন থেকে" ক্যামব্রিজ এবং শিকাগে৷ থেকে সেন্টপিটা্সবার্গ 
(আধুনিক লেলিনগ্রাড) পর্যন্ত প্রত্যেক শিক্ষাকেন্্রে ইউরোপীয় ও 
আমেরিকানদের শ্রদ্ধ অর্জন করছে। 

ধন্মপদ সম্বন্ধে এডমণ্ডস সাহেবের এই মন্তব্যকে অত্যুক্তিমাত্র মনে 
করা সংগত হবে নাঁ। ধন্মপদ বস্ততঃই এশিয়ার মহাঁকাব্য। 
আলংকাঁরিকের মাপকাঠিতে অর্থাৎ রঘুবংশ কুমারসম্ভব যে অর্থে মহাকাব্য 
সে অর্থে তো নয়ই, রামারণ মহ1ভারত ইলিয়াড ঘে অর্থে মহাকাব্য 
সে অর্থেও নয়। রামারণ মহাভারত প্রভৃতি এক-এক দেশ ও জাতির 
হৃদয় থেকে উদ্ভূত হয়ে এক-একটি জাতীয় জীবনকেই গড়ে তুলেছে, তাই 
এগুলিকে বল, চলে জাতীর মহাকাব্য বা ন্যশন্তাল এপিক। ধম্মপদও 
তারতবর্ষের মর্মকোষ থেকে উদ্গত হয়ে আমাদের জাতীর জীবনকে 
নানাভাবে পরিপূর্ণতা দান করেছে। কিন্তু এখানেই তার সার্থকতা 
শেষ হয়নি । ভারতবর্ষের হৃদকেন্্র থেকে যাত্রা করে সে অগ্রসর 
হয়েছে বিশ্বচিভ্তবিজয়ে | নদীপবতসমুদ্র লঙ্ঘন করে ধন্মপদ দেশে দেশে 
মান্গষের চিত্তে বিস্তার করেছে আপন অধিকাঁর। স্থকুমার কাব্যের মতো 
শুধু রসিকজনের হৃদয়ে আসন গ্রহণ করাই তার লক্ষ্য নয়, এক-একটি 
সমগ্র জাতির হৃদয়কে আয়ত্ত করাই ছিল তাঁর ব্রত। আর, শুধু ভাবের 
ক্ষেত্রে উপভোগের বস্ত হয়ে থাকে বে কাব্য, ধন্মপদ সেই শ্রেণীর 
কাব্যও নয়। মানগষের সমগ্র জীবনকে সর্বাঙ্গীণভাবে বিকশিত করে 
তোলার মধ্যেই এই কাব্যটির সার্থকতা । এশিয়৷ মহাঁদেশে প্রাচীন 
ও মধাযুগে যে সমষ্টিগত জাতীয় মহাঁজীবন গড়ে উঠেছিল, ধন্মপদকেই 


বিশ্ববিজয়ের প্রস্থানত্রয় ৩৫ 


তাঁর প্রেব্ণাস্থল বলে বর্ণনা করলে অল্যার হয় না। নিংহল থেকে 
মোঙ্গোলিয়া এবং মধ্যএশিয়া থেকে যবদ্বীপ পর্যন্ত বিশাল ভূখণ্ডে এক 
মহাঁজাতীয় জীবন গড়ে তোলার ব্যাপারে ধন্মপদের দান অপরিসীম, 
তার ইতিহাস তুলনাহীন। এই মহাজনতার সমগ্র জীবনে এই ক্ষুদ্র 
গ্রন্থটি যে চিরন্তন মাধুর্ষের আধিপত্য প্রতিষ্টা করেছে, কোনো 
মহাঁকাব্যেরই সে সৌভাগ্য ঘটেনি। অথচ আকৃতি বা প্রকৃতিতে 
মহাকাব্যের কোনে! লক্ষণই এটির নেই। বাহ্‌ লক্ষণের বিচারে ধন্মপদকে 
বলতে হব নীতিকাব্য, আর রসরচন| হিসাবে এর স্থান গতিকবিতাঁর 
সমপর্যায়ে ।' মূলতঃ নীতিকাঁব্য হলেও ধন্মপদের প্রভাব পৃথিবীর শ্রেষ্ঠ 
মহাকাব্যকেও ছাড়িয়ে গিয়েছে। এখানেই ধন্পপদের বিশেষ গৌরব। 
এর কারণ হচ্ছে একদিকে তার গভীরতা! ও উদ্দারতা এবং অপরদিকে 
তার সর্বকালীন্তা ও বিশ্বজনীনত| | 

এক হিসাঁবে একমাত্র খ্রীস্টান বাইবেলের সঙ্গেই তাঁর তুলনা হতে 
পারে, পৃথিবার আর কোনে গ্রন্থের সঙ্গে এর তুলনা হর না! বাইবেল 
মহাকাব্য বলে গণ্য না দেও ইউরোপের জাতীয় জীবনের পক্ষে 
মহাঁকাব্যের আঁসনেই তার স্থান। বাইবেলের সঙ্গে ধন্মপদের পার্থক্য 
এই যে, বাইবেল বিশেষ কালের ভূমিকার বিশেষ সম্প্রদায়ের উপবোঁগী 
করেই রচিত, কিন্তু ধন্মপদ বৌদ্ধ সাহিত্য হলেও তাঁর সুর এবং ব্যঞ্জনা 
মূলতঃই অসাম্প্রদায়িক । সর্বকালের সর্বমাঁনবের জীবনপ্রতিন্ভ এমন কাব্য 
আর একটিও নেই। 

উপনিষদ এবং গীতার বাণীও প্রধানতঃ অসাম্প্রদারিক। কিন্তু ওই 
ছুটি গ্রস্থেরই এমন একটি পরিবেশ আছে বা সর্দকালে সর্বজনের 
স্বীকার্ধ নয়। তা ছাড়া গীতা ও উপনিবদ্দ যে অংশে সর্বজনীন গে 
অংশেও তা এমন কতকগুলি তত্ব ও রহস্তের উপরে প্রতিষ্ঠিত যা সকলের 
পক্ষে সমভাবে অধিগম্য নয় এবং অধিগম্য হলেও সমভাবে স্বীকার্য 


৩৬ ধম্মপদ-পরিচয় 


নয়। ধন্মপদ কিন্ত প্রায় সম্পূর্ণরপেই তত্ববিচারনিরপেক্ষ, তাই সকলের 
হৃদয়কেই প্রত্যক্ষভাবে স্পর্শ করার পক্ষে কোনে অন্তরায় নেই। 
এই প্রসঙ্গে ধন্মপপদের অন্বাঁদক সন্ভার্স (8 এ. 988700678) বলেন__ 

ধম্মপদে রহস্ত- বা তত্ব-বিচারের কোনো স্থান নেই। তার ফলে এটি 
পৃথিবীর শ্রেষ্ঠ ধর্মগরন্থগুলির মধ্যে একটি অনন্যসাধারণ বিশিষ্টতা পেরেছে। 
তত্ববিচারের পরিবর্তে এটিতে পাই নিছক সাধারণ বুদ্ধির অব্যাহত 
প্রয়োগ ঘা আত্মপ্রত্যয় এবং জীবনের সর্ববিধ বাস্তবতার দৃঢ় ভিত্তির 
উপরে প্রতিষ্ঠিত ।” 

আত্মা ও ব্রহ্মের তত্বসন্ধানহ উপনিষদের প্রাণবন্ত । তত্বজ্ঞান প্রতিষ্ঠা 
না হলে জীবনের পরিপূর্ণ সার্থকতা সম্ভব নয়, এই মত উপনিষদে 
স্বতঃসিদ্ধ বলে স্বীকৃত। গীতার আদর্শও অধ্যাত্ম উপলব্ধির ভিত্তির 
উপরেই গ্রতিষ্ঠিত। কেন না, গীতাঁও আসলে উপনিষদ, তার পৃরো 
নাম (ভগবদ্গীতোপনিষত্) থেকেই তা স্বপ্রকাশ। কিন্ত ধন্মপদ 
স্বূপতঃ উপনিষদ্‌ নয়, অর্থাৎ অধ্যাত্মনিষ্ঠা এর প্রকৃতিগত নর । 
তন্ববিদ্যানিরপেক্ষভাঁবে শুধু আঁচরণসাঁধ্য জীবননীতির আদর্শে সর্ব- 
মানবকে সার্থকতার পথে প্রবতিত করাই এর লক্ষ্য । এই বিশিষ্টতাই 
ধন্মপদকে বিশ্বসংস্কৃতির ইতিহাসে এক অপূর্ব স্বাতন্থ্যমহিমায় প্রতিষ্ঠিত 
করেছে। ধন্মপদের এই বলিষ্ঠ নীতিপরায়ণতার একমাত্র তুলনাস্থল হচ্ছে 
ভারতবর্ষের সব্রব্যাপ্ত প্রিয়দর্শী অশোকের ধর্শান্শাসনসমূহ। 


৫ 
ধম্মপদ্দের জয়যাত্র 


ধন্মপদের এই তত্বনিরপেক্ষ সরল নীতিনিষ্ঠতাঁই তাঁর জনচিত্র প্রবেশের 
পথকে স্থগম করেছিল। পক্ষান্তরে তত্বপ্রধান অধ্যাত্মনিষ্ঠতাই' গীতা ও 
উপনিষদূকে জনসাধারণের অধিকারের উধের্বে মনম্থিতার সীমার মধ্যে 
আবদ্ধ করে রেখেছিল। তা ছাড়া যে জনকল্যাণের প্রবর্তনা ধন্মপদকে 
হিমাঁলয়পর্তত ও ভারতপমুদ্র লঙ্ঘন করে মহাঁদেশ জয়ে নিয়োজিত 
করেছিল, উপনিষদ্‌ ও গীতার মধ্যে সে প্রেরণা নেই। তাই দেখতে 
পাই, আধুনিক যুগের মন্বীদের বুদ্ধিবৃত্তিকে গভীরভাবে নাঁড়া দিলেও 
গীতা-উপনিষদ্‌ প্রাচীনকাঁলের মানবহৃদরকে উদ্বুদ্ধ করতে পাঁরেনি। 
কিন্ত ধন্মপদ প্রাচীন ও আধুনিক উভয়কালের মান্ৃষকেই অনণারাসেই 
জয় করতে পেরেছে । একাঁদশ শতকের প্রথম ভাঁগে তুরকি মহাপগ্ডিত 
আবু রইহান অলবেরুনি (৯৭৩-১০৪৮) গীতার তত্বগৌরবের দ্বারা বিশেব- 
ভাবে আকৃষ্ট হন এবং নীনীপ্রসঙ্গে গীতার অনেক অংশেরই অনুবাদ 
করেন। তাঁরপরেও মুসলমান পণ্ডিতের! গীতার গৌরবে আকৃষ্ট হন 
এবং তাঁর ফারসি অন্বাদও করেন। কিন্ত তৎকালীন পশ্তিতসমাজের 
বাইরে সাধারণ মানুষের হৃদরে গীতা কোনো আলোড়ন জাঁগাঁতে 
পারেনি । উপনিষদ সম্বন্ষেও একথা সমভাবে প্রযোজ্য । মধ্যযুগের 
সুফী দার্শনিকদের তত্বচিন্তাধারাঁর উপরে উপনিষদের পরোক্ষ প্রভাব 
যথেষ্টই আছে বলে পণ্ডিতেরা মনে করেন। ওই সীমার বাইরে তার 
প্রভাব বিস্তারের কোঁনে। নিদর্শন নেই। 

কিন্ত ধন্মপদের বিশ্ববিজয়-অভিযাঁনের সূচনা হয় ওই গ্রন্থ সংকলনের 
প্রায় সঙ্গে সঙ্গেই। অশোকের পুত্র (বা ভ্রাতা) মহেন্দ্র যখন বুদ্ধের 
বাণী নিয়ে সিংহলে যাঁন, ধন্মপদও তখনই সেখানে প্রচারিত হয় বলে 


৩৮ ধল্মপদ-পরিচয় 


সিংহলীদের বিশ্বাস। সেখান থেকে তার প্রভাব প্রসারিত হয় ব্রহ্ধ 
ও শ্তাম দেশে। ওই তিন বৌদ্ধদেশে প্রথম প্রচারের সময় থেকে 
এখন পর্যন্ত ধন্মপদের চর্চা অবিশ্রীন্ত ভাবেই চলেছে । প্রত্যেক বৌদ্ধকেই 
উপসম্পদ1 অর্থাৎ দীক্ষা গ্রহণকালে এই গ্রন্থ কণ্স্থ করতে হয়। বস্ততঃ 
বৌদ্ধ দেশগুলিতে এই পুস্তক আগাগোড়া আবৃত্তি করতে পারেন 
এরূপ লোকের সংখ্যা করা যায় না। সিংহল ব্রঙ্গ ও শ্যাম দেশে পালি 
ধন্মপ্দই প্রচলিত এবং পাঁলিশিক্ষার্থীর পক্ষে এরূপ উপযোগী গ্রন্থ আর 
নেই। সেজন্তও ওসব দেশে এই গ্রন্থের এত সমাদর । 

যে গ্রন্থের সমাদর ও প্রভাব এত বেশি এবং বে গ্রন্থ প্রাচীন কাল 
থেকেই বহু বিভিন্ন দেশে বিজয়বাত্র। শুরু করেছে তার পঙ্ষে শুধু এক 
ভাষাতেই আবদ্ধ থাঁক সম্ভব নয়, নানা ভাবার তাঁর বেশপরিবর্তন 
অবশ্ন্তাবী। ধন্মপদেরও তাই হরেছে। পালি ধন্মপদ সংকলনের 
অনতিকাল পরেই (সম্ভবতঃ শ্রীস্টপূর্ব দ্বিতীর শতকেই) সংস্কত ভাষার 
তার রূপান্তর ঘটে। প্রথমে যে সংস্কৃতে ধন্মপদের ভাষান্তর হর সে 
হচ্ছে ভাঙা লংস্কৃত। এই ভাঙা সংস্কৃতি রচিত একাধিক ধম্মপদের 
সন্ধান পাওয়া গিয়েছে । বিশুদ্ধ সংস্কৃত ভাষায়ও ধন্মপদ একাধিক বার 
রূপান্তরিত হয়েছিল বলে জাঁনা যাঁয়। ভাঁঙ সংস্কত অবলম্বন করে 
২২৩ খ্রীষ্টাব্দে চীনাভাষার ধন্মপদের প্রথম আবির্ভাব ঘটে । অত:পর 
চীনাভাষায় ধন্মপদের অন্ুবাঁদ হয় আরও অন্ততঃ তিনবার । শেষ অন্বাঁদ 
হয় সম্ভবতঃ দশম শতকের শেষ ভাগে (৯৮০-১০০১)। শুধু সংস্কৃত নয়, 
প্রাকৃতেও যে ধম্মপদের অন্বাঁদ হয়েছিল তার প্রমাণ পাওয়া গিরেছে। 
মধ্যএশিয়ার খোঁটান অঞ্চলে গোশৃ্গবিহাঁরের ধ্বংসাবশেষের মধ্যে 
খরোষী লিপিতে লিখিত ধন্মপদের একটি খগ্ডিতাঁংশ পাঁওয়। গিয়েছে । 
পণ্ডিতদের মতে এটিই সম্ভবতঃ প্রাচীনতম ভারতীয় পাওুলিপি, এর 
ভাষা গন্ধার জনপদের (রাওলপিপ্ডি অঞ্চলের) তৎকালপ্রচলিত প্রাকৃত 


ধন্মপদ্দের জয়যাত্র ৩৯ 


এবং এর রচনাকাল গ্রীস্টজম্মের কাছাকাছি কোনো সময়ে । মধ্যএশিয়ার 
তুরফান অঞ্চলেও ধন্মপদের একটি খগ্ডিত পাঁওুলিপি: পাওয়া গিয়েছে। 
এর ভাঁষা বিশুদ্ধ সংস্কৃত এবং এর লিপি উত্তর-গুপ্তযুগের (বষ্ঠ-সপ্তম শতক) 
ব্রাহ্মী। পণ্ডিতের অনুমান করেন এই বিশেষ সংস্কৃত সংস্করণাটই পরবর্তী 
কালে তিব্ৰতী ভাষায় অনূদিত হয়। সম্ভবতঃ তিব্বতরাঁজ রল-প-চনের 
(৮১৭-৪২) বাজত্বকালে পণ্ডিত বিদ্যাপ্রভাকর এই অনুবাদ করেন। 
নেপালেও ধন্মপদের পাগুলিপি পাওয়া গিয়েছে। 

স্থুতরাং দেখতে পাচ্ছি অশোকের রাঁজত্বকাল (খী-পৃ ২৭২-৩২) 
থেকে ধন্মপদের থে বিশ্ববিজর-যাত্র! শুরু হয় শ্রীস্টীয় দশম শতকেও তার 
গতি ব্যাহত হয়নি । বস্তৃতঃ অশোক বে বিশ্বব্যাপী ধর্মবিজয়-অভিঘাঁন 
আরন্ত করেন, পরবর্তী কালে তারই পতাঁকাবহনের গুরুদীঘ্িত্ব পড়ে 
ধন্মপদের উপরে । ব্যক্তিনিরপেক্ষভাবে বিচার করলে অনায়াসেই বোঝ 
বাঁয় যে, অশোকের আরন্ধ কার্ধ সমাপনের ব্রত নিয়েই ধন্মপদের যাত্র। 
শুরু হয়। অশোঁকের ধর্মঝিজয় প্রধানতঃ পশ্চিম ভূখণ্ডেই আবদ্ধ ছিল। 
বাকি তিন দিক্‌ বিজিত হয় ধন্মপদের দ্বারা । মৌর্য আমলে যে ধর্ম- 
বঠ্নী বিজর-অভিবাঁনে নিক্ষীন্ত হমেছিল তার পৃষ্ঠরক্ষা করে স্বরং 
অশোকের চরিত্রমহিমা, আর পরবর্তী কালে বেসব বাহিনী বিভিন্ন দিকে 
ধর্মবিজয়ে অগ্রসর হয় তাঁর পুরোভাঁগেই ছিল ধন্মপদের বাণীগৌরব। 
ভারতবর্ষ যখন ববনশকপহলব এবং হুণপুর্জরতুরকির পুনঃপুনঃ আক্রমণের 
বিপ্লবে পধুদিস্ত হচ্ছিল তখনও ধন্মপদের ধর্মীভিবাঁন ব্যাহত হরনি। তুরধর্ 
তুরকি সুলতান মানুদ ( ৯৯৭-১০৩০ ? বখন উত্তর-ভারতবর্ষকে ছিন্নভিন্ন 
করছিলেন তখনও একদিকে চলছিল ধন্মপদের চীনা অন্বাদ এবং 
অপরদিকে বুদ্ধের মৈত্রীবাণী নিয়ে হিমাণর লঙ্ঘন করে তিব্বতজরে অগ্রসর 
হচ্ছিলেন নালন্দা মহাবিহারের মহাস্থবির বৃদ্ধ দীপংকর । ধন্মপদের এই 
প্রভাববিস্তারের ফলে একদিকে সিংহল, ব্রহ্ম, শ্যাম এবং অপর দিকে 


৪৪ ধন্মপাদ-পরিচয় 


মধ্যএশিয়া, নেপাল, তিব্বত, চীন প্রভৃতি দেশে বুদ্ধের বাণী স্বীকৃত 
হয়েছিল। এভাবে ধন্মপদ যে আন্তর্জাতিক গুরুত্ব অর্জন করেছে সে 
কথ! ডক্টর বেণীমাধব বড়ুয়া এবং শৈলেন্্রনাথ মিত্রের প্রাকৃত ধন্মপদ 


নামক গ্রন্থে অতি স্পষ্টভাবেই ব্যক্ত হয়েছে । 

ধেম্মপদসাহিত্যের শ্রীস্পূর্ব চতুর্থ শতক থেকে শ্রীষ্টীয় নবম শতক 
পর্ধস্ত বারো শো বছর ব্যাপী ইতিহাস আছে। তা ছাড়া তার 
আন্তর্জাতিক গুরুত্বও আছে, কেননা এই ধন্মপদের সাহাধ্যেই বৌদ্ধ 
ধর্মের মহৎ বাঁণী এশিয়ার বিভিন্ন জাতির হৃদয় স্পর্শ করেছিল।, 

আন্তর্জাতিক গুরুত্বের বিচারে ধন্মপদের সঙ্গে ভারতবর্ষের আঁর কোনো 
গ্রস্থেরই তুলন! হয় না। গীতা-উপনিষদও কোঁনো কালেই ধম্মপদের 
ন্যায় বিভিন্ন জাতির শ্রদ্ধা ও গ্রীতি অর্জন করতে পারেনি । আধুনিক 
কালে অবশ্ঠ গীতা-উপনিষদ্‌ পাশ্চাত্ত্য জাঁতিসমূহের গভীর শ্রদ্ধা আকর্ষণ 
করেছে; কিন্তু এশিয়ার দেশগুলিতে সে মর্যাদা এখনও পায়নি । ধন্মপাদও 
আধুনিক ইউরোপীয় হৃদয়কে গভীর ভাবে স্পর্শ করেছে, আর এশিয়ার 
জাতিসমূহের হৃদয়ে তার প্রতিষ্ঠা চিরকালের । চার্চন্দ্র বস্তু মহাশয় 
তার সম্পাদিত ধন্মপদের ভূমিকায় (১৯০৪) লিখেছেন, “সিংহল, ব্রহ্ধ, 
শ্যাম, চীন, জাপান ও তিব্বত দেশে ভক্তির সহিত এই গ্রন্থ পঠিত হয়”। 
বস্তুতঃ এই গ্রন্থের দ্বারা পৃথিবীতে ভারতবর্ষের যে মর্যাদা প্রতিষ্ঠিত হয়েছে, 
অন্য কোনো গ্রন্থের দ্বারাই ত হয়নি। এই হিসাবে ধম্মপদকেই 
ভারতবর্ষের সর্বোত্তম গ্রন্থ বলে অভিহিত কর! যায় । 


ধন্মপদের জয়যাত্রা ৪১ 


ধন্মপদ গ্রন্থে পুষ্পবর্গের প্রথমেই আছে-_ 
১ কে! ইমং পঠবিং বিজেদ্সতি যমলোকং চ ইমং সদেবকং। 
কো ধন্মপদং স্থদেসিতং কুসলো৷ পুপফমিব পচেন্তি ॥3৪ 
* ২ মেখো পঠবিং বিজেন্নতি যমলোৌকং চ ইমং সদেবকং। 
সেখো ধন্মপর্ং স্থদ্দেসিতং কুসলে। পুপফমিব পচেস্সতি ॥৪৫ 

“কে এই পৃথিবী এবং বমলোক ও দেবলোক জয় করবে? নিপুণ 
মালাকর বেমন (উত্তম) ফুল বেছে নেয়, তেমনি করে কে এই স্থুদেশিত 
(স্প্রারশিত বা সু-উপদিষ্ট) ধন্মপদ (ধর্মপথ বা ধর্সবাণী) বেছে নেবে? 
(উপযুক্ত) শিষ্কই এই ঘমলোক, দেবলোক ও পৃথিবী জয় করবে । সে-ই 
নিপুণ মালাকরের মতো স্থদেশিত ধর্মের পথ (বা! পদ) বেছে নেবে |, 

এই উক্তির তাৎপর্য এই বে, বিনি স্থদেশিত ধর্সের পথ (বা! বাঁণী) বেছে 
নেবেন তিনিই পৃথিবী জয় করতে পারবেন। বস্ততঃ ধর্মের পথে বিশ্ববিজয়ের 
আদর্শ ও কামনা এক সময়ে ভারতবর্ষের হৃদয়কে অনুপ্রাণিত করেছিল। 
তার প্রচ পাই ধন্মপদ গ্রন্থে তাঁর প্রমাণ দেখি অশোকের 
অন্গশাঁসনগুলিতে | রাজভিক্ষু অশোক একদিন সুযোগ্য শিষ্তের মতো 
স্থদেশিত ধর্মের পথ বেছে নিয়েছিলেন ; আর ধর্পথিক অশোকই সে-যুগে 
ভারতবর্ষের হয়ে পৃথিবী জয় করতে সমর্থ হয়েছিলেন । অতঃপর দীর্ঘকাল 
ধরে ধর্মের পথে বিশ্ববিজয়ের প্রেরণা জুগিয়েছে এই ধন্মপদ গ্রন্থ। সেই 
প্রেরণাতেই চীনবর্ষ জয় করতে অগ্রসর হয়েছিলেন কাশ্তপ মাতঙ্গ 
(শ্বী-অন্ধ ৬৫), কুমারজীব (চীনে ৩৮৩ থেকে ৪১২) প্রসৃতি ধর্মপথিকগণ, 
ববদ্ীপ জয় করলেন কাশ্মীররাজপুত্র ভিক্ষু গুণবর্ম৷ (৩৬৬-৪৩১; মৃত্যু চীনের 
নানকিং নগরীতে), আর তিব্বতজয়ে অভিবাঁন করলেন ধর্মপথিক দীপংকর 
শ্রী্ঞান (৯৮০-১০৫৩ ) তিব্বতবাস ১০৪০-৫৩)। এর থেকে বোঝা যাঁয় কত 
বড় শক্তির আধার এই স্বল্লায়তন পুস্তকখানি । একথা মনে রাখলে ভারত- 
বর্ষের এই ক্ষুদ্রতম ধন্মগ্রস্থটিকেই স্থান দিতে হয় গৌরবের মহত্তম আঁসনে। 


৬ 
ধম্মপদের পুনরভ্যুদয় 


ছুঃখের বিষয় এই গ্রন্থরত্ব মধ্যযুগের ভারতবর্ষে শুধু যে অনাদূতই 
হয়েছিল তা নয়, সম্পূর্ণক্ূপেই বিস্থৃত হয়েছিল। এই বিস্মরণের অন্যতম 
কারণ সম্ভবতঃ ও গ্রন্থের ভাষা । ভারতবর্ষে ধর্মগ্রন্থের স্বাভাবিক বাঁহন 
সংস্কৃত ভাষা । কোনো অ-সংস্কৃত ভাষার পক্ষে সংস্কতের সমান মর্যাদা 
লাভের কিছুমাত্র সম্ভাবনা ছিল নাঁ। প্রাকৃত ভাঁষ সম্বন্ধে রবীন্দ্রনাথ 
লিখেছেন, -সে ভাষ। “প্রদেশবিশেষে বদ্ধ, শিক্ষিতমগ্ুলীকতৃক উপেক্ষিত 
এবং কালে কালে তাহা পরিবতিত হইয়া আসিরাছে। সে ভাষার 
ধাহার। রচনা করিয়াছেন তাহার! কোনো স্থায়ী ভিত্তি পাঁন নাই। 
নিঃসন্দেহ অনেক বড় বড় সাহিত্যপুরী চলনণীল পলিমৃত্তিকাঁর মধ্যে নিঠিত 
হইরা একেবারে অদৃশ্য হইয়! গেছে” (কাদন্বরীচিত্র, প্রাচীন সাচিত্য )। 
ধম্মপদও অনৃশ্য ভতে হতে সৌভাগ্য ক্রমে রক্ষা পেয়ে গেছে। এইজন্ই 
ধন্মপদ সম্বন্ধে ভঁকটর প্রবোধন্ত্র বাগচা বলেছেন, “বদি পালি ভাবার 
রচিত ন। হয়ে সংস্কৃতে রচিত হত, তাহলে এ গ্রন্থ শ্রীমদ্ভগবদ্গীতার মতোই 
সমাদর পেত” (ভিক্ষু শীলভদ্র-সম্পাদিত ধন্মপদ পুস্তকের মুখবন্ধ)। 

বা হক, দীর্ঘকাল পরে উনবিংশ শতকের শেবার্ধে পাশ্সাত্ত মনীষীরা 
সিংহল থেকে এই বিশ্বৃত গ্রন্থের উদ্ধার সাধন করেন। আর, ১৮৮৯ 
সালে ম্যাকৃন্মূলরের ইংরেজি অন্বাদ প্রকাশিত হবার পর এই গ্রন্থের 
প্রতি আমাদের বিদ্বংসমাজের দৃষ্টি আকুষ্ট হয়। কিন্তু এখন পর্বন্ত এদিকে 
আমাঁদের মন ঘথোঠিতভাবে নিবিষ্ট হনি। অর, বাংল! ভাষায় তো 
ধন্মপদের আলোচন! খুবই কম হয়েছে । বোঁধ করি সত্্দ্রনীথ ঠাকুরই 
তাঁর “বৌদ্ধধর্ম, নামক গ্রন্থে (১৯০২, দ্বিতীয় সং ১৯২২) ধন্মপদ্ সম্বন্ধে 
প্রথম আলোচনা- করেন (পু ১৩৮-১৫০)। এই উপলক্ষ্যে তিনি উক্ত 

গ্রন্থে ধন্মপদের অনেকগুলি শ্লোকের গদ্য ও পদ্য অনুবাদ প্রকাশ করেন। 
বাংল! সাগিত্যে ধন্মপদের আলোচনাপ্রসর্গে এই অন্তবাদ বিশেষভাবে 
উল্লেখযোগ্য । ধন্মপদ তথ। বৌদ্ধধর্মের প্রতি সতোন্দ্রনাথের এই আকর্ষণ 
আকন্মিক নয়। মহযি দেবেন্দ্রনাথ ১৮৫০ সালে ব্রহ্গদেশে বান, কিন্ত 
সেখানকার বৌদ্ধধর্ম তার মনে কোনে রেখাঁপাত করেনি । কিন্তু ১৮৫৯ 
সালে যখন পিংহলভ্রমণে বান তখন সেখানকার বৌদ্ধধর্মের প্রভাব 
সম্বন্ধে তাঁর মন সচেতন হয়ে উঠেছিল। এই সিংহলত্রমণের সময়ে 
আঠারো! বছরের যুবক সত্যেন্দ্রনাথ ছিলেন পিতার সঙ্গী। এই সমরেই 
তাঁর তরুণ মন বৌদ্ধধর্মের সঙ্গে প্রত্যক্ষ সংস্পর্শে এসে এ বিষয়ে ওৎস্তুক্য 
অর্জন করে। তাঁর কিছু পরেই (১৮৬২ মা) বিলেত গিরে তিনি 
ভারততত্বজ্ঞ পঙ্ডিত ম্যাকৃম্মূলরের সংস্পর্শে আসেন। স্থতরাং প্রাচীন 
ভাঁরতীর সংস্কৃতি তথা বৌদ্ধধর্মের প্রতি তিনি আকুষ্ট ভবেন তা বিচিত্র 
নয়। যাঁতক, ১৯০৪ সাঁলে চারুচন্ত্র বস্থ বাংল! অন্রবাঁদসহ ধম্মপদের 
একটি সংস্করণ প্রকাঁশ করেন। শুধু বাংলায় নর» বোধ করি আধুনিক 
ভারতীয় ভামাতে এটিই ধন্মপদের প্রথন অন্বাদ। বইখাঁনি বিশেষ 
বত্রসহকারে অতি স্বভাবে সম্পাদিত হয়। এর প্রথম ছুই সংস্করণে 
(১৯০৪, ১৯০৫) ছুটি মূল্যবান ভূমিকা লিখে দেন পালি সাহিত্যের 
স্বনামখ্য।ত পণ্ডিত সতীশচন্ত্র খিগ্ভাভৃষণ মভাশয়। বস্ততঃ খালার 
এখানিই আন পর্যন্ত ধন্মপদের শ্রেষ্ঠ সংস্করণের মর্যাদায় প্রতিঠিত আছে। 
তার চতুর্থ সংস্করণ প্রকাশিত ভরেছে ১৯৩৬ সালে। কিন্তু এই 
গ্রন্থের প্রথম সংস্করণটি স্মরণীয় হয়ে আছে আরও একটি বিশেষ কাঁরণে। 
চাঁরুবাবুর ধন্মপদ প্রকাশের কিছু পরেই বঙ্গদর্শন (নবপর্যার়) পত্রিকার 
(১৩১২ 'জ্যেষ্ট) রবীন্দ্রনাথ এই গ্রন্থের সমালোচনা উপলক্ষ্যে ভারতী 
সংস্কৃতির ইতিহাসে বৌদ্ববর্ণের স্থান স্বন্ধে বে স্থচিন্তিত প্রবন্ধ লেখেন, 
আজও তার কিছুমাত্র মূল্যহাঁনি ঘটেনি । তা ছাড়া চাঁরুবাবুর ধন্মপদ 

প্রথম সংস্করণের মাঁর্জিনে পালি শ্লোকের পাঁশে পাশে রবীন্দ্রনাথ তার 
বাংল! পদ্যান্বাদ লিখে রাঁখেন। কিন্তু অনুবাঁদ চতুর্থ বর্গের দশম 
শ্লোকের বেশি অগ্রসর হতে পারেনি । পাঙুলিপিটিও নিরুদ্দিষ্ট হয়ে 
যাঁয় এবং পদ্যাঙ্গবাদটিও কবির জীবিতকালে প্রকাশিত হতে পারেনি। 
কিছুকাল হল পাগুলিপিটি পাওয়ী গিয়েছে এবং উক্ত অন্ুবাদটি বিশ্বভারতী 
পত্রিকায় (সপ্তম বর্ষ, প্রথম সংখ্য।) সমগ্রভাবে প্রকাশিত হয়েছে । আশা 
করা থাঁয় রবীন্দ্রচনার এই বিশেষ দিকৃটির প্রতি পাঠকসমাজের দৃষ্টি 
আকুষ্ট হবে। | 

যা! হক, চাকুবাবুর গ্রন্থ প্রকাশিত হবার পরে ধন্মপদের আরও 
অনেক বাংলা সংস্করণ হয়েছে। এই বইএর অল্পনকাল পরেই (১৯০৫ 
এপ্রিল) হুগলি জেলার, কপিলাশ্রম থেকে স্বামী হরিহরানন্দ আরণ্য-কৃত 
ধন্মপদের সংস্কৃত পদ্যান্গবাদ ও বাংলা গগ্ান্গবাদ প্রকাশিত হয়।১ পূর্বোক্ত 
ধন্মপদং প্রবন্ধে রবীন্দ্রনাথ এই গ্রন্থটিরও উল্লেখ করেছেন। ধন্মপদের 
সংস্কত পগ্যান্ছবাদের বিশেষ সার্থকতা আছে। আধুনিক কালে এদেশে 
খুব কম লোকই" পালি জানে বলে মূল ধন্মপদ সকলের পক্ষে 
স্থপরিচিতভাবে মর্মংগম হবার সম্ভাবনা খুবই কম। পক্ষান্তরে সংস্কৃত 
পচ্যে রূপান্তরিত হলে ভগবদ্গীতার মতোই ধন্মপপদও সকলের হৃদয়কে 
প্রত্যক্ষ ও নিবিড় ভাবে স্পর্শ করতে পারবে । এই প্রয়োজনবোধেই 
প্রাচীন কালেও ধন্মপদ্ একাধিকবার সংস্কৃতে রূপান্তরিত হয়েছিল এবং এই 
সংস্কৃত ধন্মপদ্ই মধ্যএশিয়া, নেপাল, তিব্বত, চীন প্রভৃতি দেশে প্রচারিত 
হয়েছিল। উক্ত প্রয়োজন আধুনিক ভারতবর্ষে বেড়েছে বই কমেনি । 
তৎ্কালে প্রাকৃত ধন্মপদের খুব প্রসার হয়নি; প্রাদেশিক প্রয়োজন 

১ সম্প্রতি (১৩৫৯ শ্রাবণ) বইথানির তৃতীয় সংস্করণ প্রকাশিত হয়েছে। পূর্বে এই 
গ্রন্থে মূল পালি পাঠ দেওয়া ছিল না। এই সংস্করণে সংস্কৃত পদ্যান্ুবাদের সঙ্গে মূল পালি 
পাঠও দেওয়। হয়েছে। তাতে গ্রন্থখানির উপযোগিতা বছল পরিমাণে বেড়েছে। 

মেটানোই ছিল তাঁর লক্ষ্য, বৃহত্তর লক্ষ্য সাঁধন তার পক্ষে সম্ভব ছিল না। 
আধুনিক কালেও প্রার্দেশিক প্রাকৃত ভাবার অঙ্গবাদগুলি প্রদেশের সীমার 
মধ্যেই বদ্ধ থাকবে । একমাত্র সংস্কৃত ধম্মপদের পক্ষেই সর্বভারতীয় 
জনপ্রীতি ও শ্রদ্ধা অর্জন করা সম্ভব এবং এভাবেই ও-গ্রন্থ গীতার পাশে 
স্থান নিতে পারে। ধন্মপদের পাঁলিকে সংস্কতে পরিণত করাও অতি 
সহজ। অনেক ক্ষেত্রেই প্রাকৃত শব্গুলিকে একটু মেজে ঘষে নিলেই 
সংস্কত হয়ে ওঠে । একটি দৃষ্টান্ত দিচ্ছি ।__ 
নহি বেরেন বেরাঁনি সম্মস্তীধ কুদাঁচনং | 
অবেরেন চ সম্মস্তি এস ধন্মো সনন্তনো ॥ 
_ধন্মপদ, বমকবগ গন, ৫ 
নহি বৈরেণ বৈরাণি শাম্যন্তীহ কদাচন । 
অবৈরেণ চ শাম্যন্তি এষ ধর্সঃ সনাতিনঃ ॥ 
_ হরিহরানন্দকৃত সংস্কৃত অন্রবাদ 
বৈর দিয়ে বৈর কভূ শান্ত নাহি হয়। 
অবৈরে সে শান্তি লভে এই ধর্মে কয় ॥ 
_ রবীন্দ্রনাথরুত বাংল! অন্বাঁদ 
চাঁরুবাবুর সংস্করণেও সংস্কৃত অনুবাদ আছে; কিন্তু গছ্য নর, গগ্য। 
হৃদয় অধিকার করার যে সহজশক্তি ছন্দোনদ্ধ ভাষায় আছে, গছ্ভের 
তা নেই। ধন্মপদের সংস্কৃত পদ্যানুবাঁদ প্রচারের বথেষ্ট প্রয়োজন এখনও 
আছে। 
বাংল! গদ্যে পদ্যে ধন্মপদের আরও অন্তবাদ হয়েছে । বহুকাল পূর্বে 
যশোহর-খুলনার ইতিহাস-লেখক সতীশচন্দ্র মিত্রের একটি পদ্যান্গবাঁদ 
প্রকাশিত হয়। বর্তমানে তা প্রচলিত নেই। ভিক্ষু শীলভদ্র-কুত সংস্করণটিও 
(১৩৫১) এই প্রসঙ্গে উল্লেখধোগ্য । এটিই বোধ করি ধন্মপদের শেষ 
বাংলা সংস্করণ । এটিতে শুধু মূল পালি পাঁঠ এবং সরল বাংল! গগ্যানবাদ 


৪৬ ধন্মপদ-পরিচয় 


আঁছে। সাধারণ পাঠকের পক্ষে এখানি খুবই উপযোগী । বুদ্ধঘোষকৃত 
ধন্মপদের অর্থকথাও বাংলার প্রকাশিত হয়েছে । বুদ্ধঘোবের মূল পাঁলি 
ভাষ্য ও তাঁর বাঁংলা অনুবাদসহ এই পুস্তকটি ত্রিপিটক গ্রন্থমালার 
অন্ততুত্ত হরেছে (১৯৩৪)। বাংল! অনুবাদ করেছেন শীলালংকার স্থবির । 
ধারা ধন্মপদ তথ! বৌদ্ধ পালি সাহিত্য বিষয়ে গভীরভাবে অনুসন্ধিতু, 
এই গ্রন্থ বিশেষভাবে তাদের জন্য লেখা । সাধারণ পাঠকও এই 
গ্রন্থ পড়ে উপকৃত হবেন । 

শুধু অনুবাদ নয়, ধন্মপদৌক্ত নীতি ও আদর্শকে ব্যাখ্যা এবং 
আলোচনার দ্বারাও জনসাধারণের মনে প্রতিষ্টাদানের প্রয়োজনীয়তা 
আছে। শ্ীলানন্দ ব্রহ্গচারী-প্রণীত “অমুতধাঁরা” গ্রন্থথানির দ্বারা এই 
প্রয়োজন বহুলাংশে সিদ্ধ হয়েছে । বাংল! অনুবাদের সঙ্গে গ্রন্থকার সহজ 
ও সরল ভাবায় ধন্মপদ্দের যে ব্যাখ্যা দিয়েছেন তাতে গ্রন্থোক্ত নীতির 
আদর্শ উজ্জল হয়ে প্রকাশ পেয়েছে। 

হিন্দি সাহিত্যে ধন্মপদের অনেকগুলি সংস্করণ প্রকাশিত হরেছে। 
রাহুল সাংকৃত্যায়ন-কৃত সংস্করণটিই (১৯৩৩) এ-স্থলে বিশেষভাবে 
উল্লেখযোগ্য । ভারতবর্ষের প্রাদেশিক ভাষায় গীতার যত চর্চা হচ্ছে 
তার তুলনায় ধন্মপদের আলোচন৷ খুবই সামান্য । অথচ ভারতবর্ষের 
বাইরে উত্তর দক্ষিণ ও পূর্ব দ্রিকের দেশগুলিতে ধন্মপদের চর্চা আজও 
অবিশ্রীন্ত গতিতেই চলেছে, ইউরোঁপ-আমেরিকাঁয়ও তাঁর আদর কম নঘ্ন। 
বাইরের সঙ্গে ঘরের এই যে বিচ্ছেদঃ ভারতবর্ষের পক্ষে তার পরিণাম 
হয়েছে অতি শোঁচনীয়। কিন্তু এই শোচনীয়তা সম্বন্ধে আমরা বে 
কিছুমাত্র সচেতন নই সেটাই সব চেয়ে বড় পরিতাপের বিষয়। 

ইংরেজি ও অন্তান্য বিদেশী ভাষায় ধন্মপদের অনুবাদ ও আলোচন৷ 
যে কত প্রকাশিত হয়েছে তার পরিচয় দেওয়া সম্ভব নয়। প্রাচ্য ও 
প্রতীচ্য উভয় খণ্ডের মনীষীরাই এই মহৎ কাজে সমান উৎসাহ 


ধন্মপদ্দের পুনরভ্যুদয় ৪7 


দেখিয়েছেন। তাঁর মধ্যে সর্বপল্লী রাঁধাকৃষ্ণন-কৃত সংস্করণটি (১৭৫০) 
নানাভাবেই বিশিষ্টতার অধিকাঁরী। এই গ্রন্থে পালি মূলপাঁঠের সঙ্গে 
অতি সুন্দর ইংরেগি অঙ্গবাদ দেওয়া আছে। কিন্তু সবচেরে মূল্যবান 
হচ্ছে এর বিস্তৃত ভূমিকাটি এবং প্রয়ৌজনমতে! গ্রন্থকারকৃত টাকাগুলি। 
এই ভূমিক! ও টাকাঁগুলিতে সর্বপল্লীর অসামান্য মনস্থিতার পরিচয় ভাস্বর 
হয়ে প্রকাশ পেয়েছে । এই সংস্করণের দ্বারা ভারতীয় সংস্কৃতির বিশ্বজনীন 
রূপটি আধুনিক বিশ্বমনের কাঁছে পূর্ণ গৌরবে প্রকাশিত হ্বাঁর স্থযোগ 
পেল, এটাই সব চেয়ে বড় লাভ। 


কো ধন্মপদং স্ুদেসিতং কুসলে! পুপফমিব পচেম্সতি ? 
। 
নিপুণ মালাকর যেমন পুপ্প প্রচয়ন করে, তেমনি ক'রে কে ধন্মপদ প্রচয়ন করবে? 


ধল্মপদ-প্রচয় 


ধন্মপদ নামটির অর্থ নিয়ে মতভেদ আছে। পাঁলিতে পদ শব্দে পথও 
বোঝার (যেমন অপ্রমাদবর্গের প্রথম শ্লোকে), আবার কখনও বাক্য বা 
বাণীও বোঝায় (যেমন সহশ্রবর্গের তৃতীয্ব শ্লোকে)। স্থতরাং ধম্মপদ শব্দে 
ধর্মপথ ও ধর্মপদাঁবলী দুই-ই বোঝাতে পারে। পুষ্পবর্গের প্রথম দুই শ্লোকে১ 
'ধন্মপদ” কথাটি পাওয়া বায়; সেখানেও এ কথাটিকে ওই ছুই অর্থের 
যে-কোঁনে অর্থে ই গ্রহণ কর! যাঁয়। 

পালি ধন্মপদ ২৩ বর্গে বিভক্ত এবং তার শ্নোকসংখ্য। ৪২৩।২ গীতার 
অধ্যারসংখ্যা ১৮ এবং ক্লোকসংখ্য। ৭০০। বোঁধ করি ধম্মপদই পৃথিবীর 
ক্ষুদ্রতম ধর্সগ্রন্থ। অথচ তার প্রভাব অপরিসীম । এন্বানে আমরা 
প্রতিবর্গ থেকে কয্বেকটি করে বেছে নিষ্বে পরার সম্ভরটি ধন্মপদের মুলপাঠ 
ও বাংল! অনুবাদ দিলাম । আঁশ। করি তার থেকেই এ গ্রন্থ সম্বন্ধে 
একটি মোটামুটি ধারণ। করা বাবে। দেখা বাঁবে মানবচরিত্র সম্বন্ধে 
ধম্মপদ-উপদেষ্টার দৃষ্টি কত গভীর ও উদ্দার এবং তার প্রেরণা কেমন 
অমোঘ । আরও দেখা যাবে এই সামান্ত গ্রন্থের যুক্তিতর্কগীন তত্বনিরপেক্ষ 
সরল ও স্বাভাবিক মাধুর্য স্থানে স্থানে কেমন অপূর্ব ও অকৃত্রিম কাব্য- 
সৌন্বধে বিকশিত হয়ে উঠেছে। অর্থবোঁধের সহায়তার জন্তে স্থানে 
স্থানে সংক্ষিপ্ত টাকা দেওয়। গেল। আর, প্রয়োজনমতো স্থলে স্থলে 
কিছু কিছু সদৃশ উক্তিও উদ্ধৃত করে দ্িণাঁন। আশা করি তাতে ধন্মপদের 
সর্বজনীন ভারতীয় গ্ররূতি উপলব্ধির সহায়তা হবে । 

১. দ্রষ্টব্য পৃ ৪১ 


২ পালি ধম্মপদ থেকে চৈনিক ও তিব্বতী ধম্মপদ্দের কিছু কিছু পার্থক্য দেখ! যার । 
চৈনিক সংস্করণে হেরোটি বর্গ ও অনেকগুপি শ্লোক বেশি আছে। তা সত্বেও পালি, 
চৈনিক ও তিব্বতী ধন্মপদ্ মূলতঃ এবং বস্তুতঃ একই । 

৪ 


৫০ ধম্মপদ-পরিচয় 


১। যমকবর্গ 
৫ ন হি বেরেন বেরানি সন্মস্তীধ কুদাচনং | 
অবেরেন চ সন্মন্তি এস ধন্মো সনন্তনে! ॥৫ 
বৈর দ্বারা বৈর কখনও প্রশমিত হয় না, অবৈর দ্বারাই বৈর প্রশমিত 
হয়; এই সনাতন ধর্ম। 
১৯ বছং পি চে সংহিতং ভাসমানে 
ন তককরো হোতি নরো পমত্তে | 
গোপো ব গাবো৷ গণয়ং পরেসং 
ন ভাগবা সাঁমঞ ঞস্স হোতি ॥১৯ 
, কোনে গোপ বেমন পরের গোর গণনা করেই তার (ছুধের) 
অধিকারী হয় না, বে প্রমত্ত ব্যক্তি বহু সংহিতা (শাস্ত্রবাক্য) আবৃত্তি করে 
অথচ তদন্ুরৰূপ আচরণ করে না! সেও তেমনি শ্রামণ্যের অধিকারী 
হয় না। 
২০ অগ্পং পি চে সহিতং ভাসমানো 
ধন্মন্ন হোতি অনুধন্মচারী | 
বাঁগং চ দোঁসং চ পহায় মোহং 
সন্বগ্জানে। সুবিমুভ্তচিত্তে | 
অনুপাঁদিয়ানো ইধ ব1 হুরং বা 
স ভাগবা সামঞঞমস্স হোঁতি ॥২ ০ 
অল্পমাত্র সংহিতা আবৃত্তি করেও যদি কেউ ধর্মান্চারী হন এবং 
রাগ দ্বেষ ও মোঁহ ত্যাগ করে জম্যক্‌-গ্রজ্ঞাবান্, সুবিমুক্তচিত্ত ও 
অহ্থপাদান (অনাসক্ত) হন, তা হলে তিনি ইহলোকে ও পরলোকে 
শরামণ্যের ফলভাগী হন। 
তুলনীয় : স্বল্পমপ্য্ত ধর্মস্য ত্রায়তে মহতো ভয়া্।। __গীত ২1৪০ 
এই ধর্মের অল্পমাত্রও মহাভয় থেকে ত্রাণ করে। 


ধল্মপদ-গ্রচয় ৪৯ 


২। অপ্রমাদবর্গ 
১ অগ্নমাদো অমতপদং পমাদো মচ্চনো পদং | 
অগ্পমত্ত। ন মীয়ন্তি যে পমত্ত| যথা মত। ॥২১ 
অপ্রমাদ অমুতের পথ, প্রমাদ দৃত্যুর পথ। অপ্রমত্তের মৃত্যু নেই, 
যাঁর। প্রমত্ত তার। মৃতবঙ্চ। 
তুলনীয় : 
১| প্রমাদং বৈ মৃত্যুমহং ব্রবীমি 
তথা প্রমাদমমূতত্বং ব্রবীমি | 
__মহাভীরত, উদ্যোগ ৪১।৪ 
আমি প্রমাদকেই বলি মৃত্যু, আর অপ্রমাদকে বলি অমৃত। 
২| বুদ্ধের বাণী “অপ্লমাদে। থো একো ধন্মো” (কোসল-সংযুত্ত ২৭৮), 
অপ্রমাদই একমাত্র ধর্ম, এবং তার শেষ উক্তি *অপ্নমাদেন সম্পাঁদেখ' 
(মগাপরিনিব্ব।ণস্থৃত্), অপ্রমাদের দ্বারা কাজ করে বাও। 

৩। অশোকের বাঁণী থুদকা চ মহাৎপা চ ইমং পকমেয়ু* . (প্রথম ক্ষুদ্র 
গিরিলিপি), ক্ষুদ্র মহৎ সকলেই পরাক্রম (মপ্রমাঁদ) সহকারে কাজ করুক। 
৪ উট্‌ঠানবতে। সতিমতো! স্থৃচিকম্মস্ন নিসম্মকারিনো | 

সংযতদ্স চ ধন্মজীবিনো অগ্নমত্তদ্স বসোহভিবড ঢতি ॥২৪ 

ধিনি উথানবাঁন্‌ (উদ্যমশীল), স্থৃতিমান্‌ (কর্তব্যবিস্বাতিহীন), শুচিকমা, 
নিশাম্যকারী (বিমৃশ্যকারী, সংযত ও ধর্মজীবী, তার যশ বধিত হয়। 

নিশাম্যকারী--ঘিনি অগ্রপশ্চাৎ ও ভালমন্দ ফলাফল বিবেচন। করে 
কাঁজ করেন, অর্থাৎ ধিনি অবিমুশ্যকারী নন। 

৫ উট্ঠানেন,প্পমাদেন সংঘমেন দমেন চ। 
দীপং করিরাথ মেধাবী বং ওঘো নাভিকীরতি ॥২৫ 

উত্থান, অপ্রমাদ, সংঘম এবং দমের দ্বারাঁ মেধাবী এমন দ্বীপ রচন। 

করেন যাঁকে জলল্োত বিনষ্ট করতে পারে না । 


৫২ ধন্মপদ-পরিচয় 


ত্রিনি অমুতপদানি স্ুঅনুঠিতাঁনি 
নয়ংতি স্বগ দম চাঁগ অগ্রমাঁদ। 
__বেসনগর গর্ড়ন্তস্তলিপি 


দম ত্যাগ ও অপ্রমাদ এই তিনটি অমৃতপদ সুঅন্ুষ্ঠিত হলে স্বর্গলাভ হয়। 
৮ পমাদং অগ্নমাদেন যদা চুদতি পণ্ডিতো। 
পঞ ঞাঁপাসাঁদমারুযহ অসোকো সোঁকিনিং পজং। 
পব্বতট ঠো ব ভূল্মটঠে ধীরে! বালে অবেকৃথতি ॥২৮ 


যখন কোনে। পণ্ডিত অপ্রমাদের দ্বার! প্রমাদকে অপনোদন করেন» 
তখন সেই শোকহীন ধীর (ধীমান, পণ্ডিত) ব্যক্তি প্রজ্ঞাপ্রামাদে আরোহণ 
করে, পর্বতস্ব ব্যক্তি ভূমিস্থকে যেভাবে দেখেন, সেভাবেই শোঁকী ও 
অজ্ঞদের প্রতি অবলোকন করেন । বাল-_অজ্ঞ। 
৯ অগ্নমত্তো পমততেস্থ সুত্েস্থ বহুজাগরো৷ । 
,অবলদ্সং ব সীথস্সো হিত্বা যাঁতি স্থমেধসো ॥২৯ 
ধেমন শীঘ্রগামী অশ্ব ছুর্বল অশ্বকে পেছনে ফেলে এগিয়ে বায়, মেধাবী 
ব্যক্তিও তেমনি প্রমত্দের মধ্যে অপ্রনত্ত এবং স্ুপ্ঠদের মধ্যে জাগরূক 
থেকে (ধর্মের পথে) এগিয়ে যাঁন। 
তুলনীয় : যা নিশা সর্বভূতানাং তন্তাঁং জাগতি সংযমী।-__গীতা ২1৬৯ 
য। সকলের পক্ষে নিশাকাঁল অর্থাৎ স্কৃপ্তির সমর, তখনই সংঘমী 
জাগরূক থাকেন। 


৩। চিত্তবর্গ 


১০ দিসে দিসং যস্তং কির! বেরী বা পন বেরিনং। 
মিচ্ছাপণিহিতং চিত্তং পাঁপিয়ে! নং ততো! করে ॥৪২ 


ধন্মপদ-প্রচয় রিট 


দেষ্টা দ্িষ্টের বা বৈরী বৈরীর বত (ক্ষতি) করে, মিথ্যাপ্রণিহিত 
(অসত্যনিষ্ঠ) চিত্ত মানুষকে ততোধিক ক্ষতিগ্রস্ত করে। 
১১ ন তং মাত! পিতা করিবা অঞ্ঞ্ে বা পি চ এঞ্াতকা। 
সন্মাপণিহিতং চিত্তং সেব্যসো নং ততে। করে ॥৪৩ 
মাতাঁপিতা বা! অন্ত জ্ঞাতিরাও তত (শ্রেনঃ) করতে পারেন না; 
সম্যক্গ্রণিহিত (সত্যনিষ্ঠ) চিত্ত মানুষের বত শ্রেয়ঃ সাধন করে । 


৪। পুষ্পবর্গ 


৭ ন্‌ পরেসং বিলোমাঁনি ন পরেসং কতাকতং | 
অন্তনে! ব অবেকৃখেধ্য কতানি অকতানি চ ॥৫০ 
পরের ত্রুটি বা পরের কৃতারুত নয়, নিজেরই কৃত ও অরুত দেখবে । 
৮ বথাঁপি রুচিরং পুপফং বণ্নবন্তং অগন্ধকং। 
এবং স্থভাঁসিতা৷ বাঁচা অফল! হোঁতি অকুব্বতো ॥৫১ 
রুচির (সুন্দর) ও বর্ণাঢ্য অথচ গন্ধহীন পুষ্প যেমন ব্যর্থ, অনাঁচরণ- 
কারীর স্থ-ভাধিত বাঁক্যও তেমনি বিফল হয়। 
৯ যথাঁপি রুচিরং পুপফং বপ্নবন্তং সগন্ধকং। 
এবং স্থভাঁসিতা৷ বাঁচা সফল। হোতি কুব্বতো ॥৫২ 
রুচির, বর্ণাঢ্য এবং স্থগন্ধ পুষ্প যেমন সার্থক, আচরণকারীর স্থ-ভাষিত 
বাঁক্যও তেমনি সফল হয়। 
১০ যথাঁপি পুপফরাসিম্হা কয়ির! মালাগুণে বহু। 
এবং জাতেন মচ্চেন কত্তব্বং কুসলং বহুং ॥৫৩ 
বেমন পুষ্পরাশি থেকে বহুবিধ মাল! কর! হয়, মত্য মান্ুষেরও তেমনি 
উচিত বহুবিধ কুশলকর্ম করা। 
১১ ন পুপফগন্ধো পটিবাতমেতি 
ন চন্দনং তগরং মল্লিকা বা। 


৫৪ ধম্মপদ-পরিচয় 


সতং চ গন্ধে! পটিবাতমেতি 
সব্ব| দিসা সপ্প,রিসো৷ পবাতি ॥৫৪ 
পুষ্পগন্ধ বায়ুব প্রতিকূলে যায় না,_- চন্দন তগর বা মল্লিকার গন্ধও 
না; সৎ লোঁকের গন্ধ কিন্ত বায়ুর প্রাতিকুলেও যায়। সতপুরুষ সমস্ত 
দ্িকৃকেই প্রভাবিত করে। 
৫। বালবর্গ 
৪ যে! বাঁলো৷ মঞঞতি বাঁল্যং পগ্ডিতে| বাপি তেন সো। 
বালো চ পণ্ডিতমানী স বে বালে! তি বুচ্চতি ॥৬৩ 
যে অজ্ঞ নিজের অজ্ঞতা জানে, সে তাতেই পণ্ডিত হয় ; আর যে 
অজ্ঞ নিজেকে পণ্ডিত মনে করে, তাকেই যথার্থ অজ্ঞ বলা যাঁয়। 
বাঁল__ অজ্ঞ, মূর্খ ; বাল্য__অজ্ঞতা, মূর্খতা । 
৫ যাঁবজীবং পি চে বাঁলো৷ পণ্ডিতং পয়িরুপাঁসতি। 
ন সে! ধন্মং বিজানাতি দব্ৰী স্থপরসং বথা! ॥৬৪ 
মূর্খ বদি যাঁবজ্জীবনও পণ্ডিতের পধুপাসন (সান্গিধ্যে অবস্থান) করে 
তথাপি সে ধর্মজ্ঞান লাভ করে না, যেমন দর্বী (হাতা) স্থপরসের (তার মধ্যে 
নিমজ্জিত থেকেও) স্বাদ পায় ন। 
৬ মুহুত্মপি চে বিএ, পণ্ডিতং পয্িরুপাঁসতি । 
খিগ্পং ধন্মং বিজানাতি জিব হা সপরসং বথা ॥৬৫ 
বিজ্ঞ যদি মুহূর্তমাত্রও পণ্ডিতের পধুপাঁসনা করে তাহলেও তিনি 
অচিরাঁৎ ধর্মজ্ঞান লাভ করেন, বেমন জিহব। (ক্ষণিক স্পর্শেই) সুপরসের 
স্বাদ পায়। 
১০ মধু ব মঞঞতি বালে ধাব পাপং ন পচ্চতি। 
যদা চ পচ্চতি পাঁপং অথ বালে! দুকৃখং নিগচ্ছতি ॥৬৯ 
যতদিন পাপ পক্ক (পরিপূর্ণ) ন! হয়, ততদিন মূর্খ তাঁকে মধুবৎ মনে 
করে ; আর পাপ যখন পাকে তখন মূর্খ ছুঃখ পায়। 


ধম্মপদ-প্রচয় ৫৫ 


৬। পণ্ডিতবর্গ 


৫ উদকং হি নয়ন্তি নেত্তিক1, 
উন্থৃকাঁরা নময়ন্তি তেজনং। 
দ্রারুং নময়ন্তি তচ্ছকা, 
অত্তানং দময়ন্তি পণ্ডিত! ॥৮০ 
পূর্তকারের৷ নিয়ন্ত্রিত করেন জলকে; ইষুকাঁরের৷ গঠন করেন তীরের 
ফলাঁকে, তক্ষণশিল্পীর৷ গঠন করেন কাঠকে, আর পণ্ডিতের! নিয়মিত 
করেন নিজেকে । ৰ 
নেতৃক- পূর্তকার ; ইযুকার__তীরনির্নাতা ; তেজন__তীরের ফলা; 
তক্ষক__-তক্ষণশিল্পী, স্বত্রধার । 
৬ সেলো ঘথা৷ একঘনো বাতেন ন সমীরতি। 
এবং নিন্দাপসংসাস্থ ন সমিঞ্জন্তি পণ্ডিতা ৮১ 
কঠিন পর্বত বেমন বাযুতে খিচলিত হয় না, পণ্ডিতেরাও তেমনি 
নিন্দাপ্রশংসাতে বিচলিত হন না। একঘন-__নিরেট, কঠিন। 


৭। অহদ্বর্গ 


৫ যস্সিক্দ্িয়ানি সমথং গতানি 
অস্সা বথা সারথিনা স্থদস্ত! 
পহীনমাঁনম্ অনাসবস্স 
দেবাঁপি তন্স পিহয়ন্তি তাদিনে ॥৯৪ 
সারথিকর্তৃক স্থুসংযত অশ্বের মত যার ইন্দ্রিয়সমূহ শান্তভাব প্রাপ্ত 
হয়েছে, সেই নিরভিমাঁন অনাশ্রব (নিষ্ষলুষ) পুরুষকে দেবতারাও স্পৃহা! 
করেন (তদ্ধপ অবস্থা কামন। করেন) । 


৫৬ ধন্মপদ্-পরিচয় 


৮ | সহত্রবর্ 
৪ যে সহ্‌স্সং সহস্সেন সংগামে মানসে জিনে। 
একং চ জেয্যমত্তীনং স বে সংগামজুত্তমো ॥১০৩ 
ধিনি সহন্ত্র সহন্ত্র মানুষকে সংগ্রামে জয় করেন, তার চেয়ে যিনি 
একমাত্র নিজেকে জয় করেন তিনিই উত্তম সংগ্রামজিৎ। 
১২ যে৷ চ বন্সসতং জীবে দুপপঞ্ঞ্ো অসমাহিতো। 
একাহং জীবিতং সেয্যো পঞ্ ঞাঁবন্তস্স বাঁয্বিনে! ॥১১৭ 
যে গ্রজ্ঞাহীন ও অসমাহিত হয়ে শতবর্ষ জীবিত থাঁকে, তার জীবনের 
চেয়ে প্রজ্ঞাবান্‌ ও ধ্যানপরায়ণ ব্যক্তির একদিনের জীবনও শ্রেয়; । 
১৩ যে! চ বন্সসতং জীবে কুসীতো হীনবীরিয়ো । 
একাহং জীবিতং সেয্যো বীরিয়মারভতো দল্হং ॥১১২ 
যে হীনবীর্য অলস (কুসীদ) শতবর্ষ জীবিত থাকে, তার (জীবনের) 
চেয়ে বীর্যবান্‌ দৃঢ়কর্ম। (পুরুষের) এক দিনের জীবনও শ্রেয়: । 


৯। পাঁপবর্গ 
৪ পাঁপোপি পস্সতি ভদ্রং াঁব পাপং ন পচ্চতি। 
যা চ পচ্চতি পাঁপং (অথ) পাপে! পাঁপানি পন্সতি ॥১১৯ 
যতক্ষণ পাপ পক (পূর্ণ) না হয় ততক্ষণ পাপী ভদ্রই (কল্যাণই) দেখে, 
আর যখন পাপ পূর্ণ হয় তখন সে অকল্যাণ দেখতে পায়। 
তুলনীয় : 
১ ধন্মপদ ৫1১০ 
২॥ অধর্সেণৈধতে তাবৎ ততো! ভদ্রাণি পশ্ঠতি। 
ততঃ সপত্বান্‌ জয়তি সমূলত্ত খিনশ্ঠতি ॥--মন্ু ৪1১৭৪ 
অধর্সের বার! মানুষ আপাততঃ সমৃদ্ধ হয় এবং কল্যাণের দেখ পায়, 
অতঃপর শক্রদেরও জয় করে, (কিন্ত পরিণামে) সমূলে বিনষ্ট হয়। 


ধন্মপদ-গ্রচয় ৫৭ 


৫ ভদ্র! পি পস্সতি পাপং যাঁব ভদ্রং ন পচ্চতি। 
যদ! চ পচ্চতি ভদ্রং (অথ) ভদ্র ভদ্রানি পস্সতি ॥১২০ 
বতক্ষণ পুণ্য পূর্ণ না হয় ততক্ষণ পুণ্যবান্ও অকল্যাণই দেখেন, আর 
পুণ্য বখন পূর্ণ হর তখন তিনি কল্যাঁণ দেখতে পান। 
৯ পাণিম্হি চে বণে! নাস্ন হরেধ্য পাঁণিন। বিসং। 
নাব্বণং বিসমন্বেতি নথি পাপং অকুব্বতো৷ ॥১২৪ 
বদি হাঁতে ব্রণ (ক্ষত) ন! থাকে, তবে হাত দিয়ে বিষও গ্রহণ কর! 
ধায়। বিষ অক্ষত দেহের অনিষ্ট করে না। অকল্যাণ বে করে না, 
অকল্যাণও তার ধাছে বায় না। 


১০ দগুবর্গ 


১ সব্বে তসন্তি দণ্ডম্স সব্বে ভায়ন্তি মচ্চনো। 
অত্বানং উপমং কত্বা ন হনেধ্য ন ঘাতরে ॥১২৯ 
সকলেই দণ্ডকে ভয় (ত্রাস) করে, সকলেই মৃত্যুকে ভয় করে। অতএব 
সকলকেই আত্মোপম (নিজের মত) মনে করে কাউকেই ভনন করো! না, 
আঘাত করো না । 
২ সব্বে তসপ্তি দণ্ডন্স সব্বেনং জীবিতং পিয়ং। 
অন্তানং উপমং কত্বা ন হনেধ্য ন ঘাতয়ে ॥১৩০ 
সকলেই দণ্ডকে ভয় করে, জীবন সকলেরই প্রিয় । অতএব সকলকেই 
নিজের মত মনে করে কাউকেই হনন করে না, আঘাত করো না। 
তুলনীয় 
১। আত্মৌপম্যেন সববত্র সমং পশ্ঠতি যোহ্জুন। 
স্থথং বা বদি বা ছুঃখং স যোগী পরমো মতঃ ॥ 
গীতা ৬৩২ 


৫৮ ধল্মপদ-পরিচয় 


হে অর্জুন, বিনি সকলের সুখ ও ছুঃখকে সমভাবে নিজের মত করে 
দেখেন তাঁকেই পরম যোগী বলে মনে করি । 
২। প্রাণা থাত্মনোইভীষ্টা ভূতানামপি তে তথা ।, 
আতআ্মৌপম্যেন ভূতেষু দয়া কুর্বন্তি সীধবঃ ॥ 
_ হিতোপদেশ, প্রথম ভাগ 
নিজের প্রাণ নিজের কাঁছে যেমন প্রিয়, জীবগণেরও তেমনি প্রিয় । 
তাই সাঁধুরা নিজের মত করে জীবে দয়! করেন। 
৫ মা বোৌচ ফরুসং কং চি বুত্তা পটিবদেষ্যু তং। 
দুকৃখ! হি সারস্তকথ। পটিদণ্ড। ফুসেযুযু তং ॥১৩৩ 
কাউকেই পরুষ বাঁক্য বলো৷ না; বাদের তুমি পরুষ বাক্য বলবে তারা 
তোমার প্রত্যুত্তরে সেরূপ বাক্যই প্রয়োগ করবে। জুদ্ধ বাক্য 
(সংরস্তকথা) ছুঃখদায়ক, তাই কুদ্ধ প্রত্যুত্তর (প্রতিদণ্ড) তোমাকেও স্পর্শ 
করবে। 


১১। জরাবর্গ 


৬ জীরন্তি বে রাঁজরথা স্থৃচিত্তা, 
অথে৷ সরীরং পি জরং উপেতি। 
সতং চ ধন্মো ন জরং উপেতি, 
সন্ত! হবে সবভি পবেদয়ন্তি ॥১৫১ 
, সচিত্র (মনোহর) রাঁজরথও জীর্ণ হয়ে যায়, শরীরও জরা প্রাপ্ত হয়? 
কিন্তু সঙ্জনদের ধর্ম কখনও জীর্ণ হয় না) একথা সৎপুরুষের! 
সৎপুরুষদের কাছে বলে থাকেন। 
৮ অনেকজাতিসংসারং সংধাবিস্সং অনিব্বিসং | 
গহকারকং গবেসন্তে। দুকখ। জাতি পুনগ্,নং ॥১৫৩ 


ধম্মপদ-গ্রচয় ৫৯ 


৯ গহকারক দ্িটঠোসি পুন গেহং ন কাহসি। 
সব্ব। তে ফাস্ুক৷ ভগ.গ! গহকুটং বিসংখিতং | 
বিসংখাঁরগতং চিত্তং তণহাঁনং খয়মজ ঝগ! ॥১৫৪ 
গৃহকারকের অনুসন্ধীন (গবেষণা) করে করে অথচ না পেয়ে আমি বহু- 
জন্মপথে ধাবিত হয়েছি ; পুনঃপুনঃ জন্মানো ছুঃখময় । হে গৃহকারক, এবার 
তোমার দেখা পেয়েছি, আর তুমি গৃহনিমীণ করতে পারবে না। 
তোমাঁর সমন্ত পার্ক! (বরগ!) ভগ্ন এবং গৃহকূট (গৃহশীর্য) বিনষ্ট (বিসংস্কৃত) 
হয়েছে । (আমার) বীতসংস্কার চিত্ত (এখন) তৃষ্ণাহীনত। প্রাপ্ত হয়েছে । 
এই শ্লোকছুটির সত্যেন্্রনাথ ঠাকুর-কৃত পদ্যান্ুবাদও এ-স্থলে 
উদ্ধৃতিযোগ্য | ৃ 


জনম্মজন্মীন্তর-পথে ফিরিয়াছি, পাইনি সন্ধান 
সে কোথা গোপনে আছে, এ গৃহ যে করেছে নিষাণ। 
পুনংপুনঃ দুঃখ পেয়ে দেখা তব পেয়েছি এবার, 
হে গৃহকারক, গৃহ না পারিবি রচিবারে আর; 
ভেঙেছে তোমার স্তস্ত; চুরমার গৃহভিভ্তিচয়”__ 
সংস্কারবিগত চিত্ত, তৃষ্ণা আঁজি পাইরাছে ক্ষর ॥ 
__বৌদ্ধধর্ (২য় সং, ১৯২২), পৃ ৩৫ ১৮৩৬ 
তৃষ্ণাই মানুষের পুনঃপুনঃ জন্মগ্রহণ ও দেহধারণের হেতু; পুনঃপুন; 
জন্মগ্রহণ ও দেহ্ধাঁরণ দুঃখের হেতু ; তৃষ্ণাক্ষয় হলে পুনর্জন্ম, দেহধারণ ও 
দুঃখের বিল ঘটে, অর্থাৎ নির্বাণলাভ হয়। গৃহ-_দেহ 7 গৃহকারক-_ 
তৃষ্ণা । সংসাঁর- পুনঃপুনঃ জন্মগ্রহণ; সংস্কার-- প্রবৃত্তি; বিসংস্কার- 
গত- প্রবৃত্তিহীন। 
তুলনীয় : ১ অনেকজক্মসিদ্ধন্ততো যাঁতি পরাঁং গতিম্‌।-_গীতা ৬৪৫ 
২॥ বহুনাং জন্মনামস্তে জ্ঞানবান্‌ মাং প্রপদ্যতে 1_গীতা৷ 1১৯ 


৬৬ ধন্মপদ-পরিচয় 


এই শ্লোকছুটি বৌদ্ধসাহিত্যে বিশেষ বিখ্যাত। বোধিক্রমতলে বুদ্ধত্ 
লাভের অব্যবহিত পবেই ভগবান্‌ বুদ্ধ এই উক্তি করেছিলেন বলে প্রসিদ্ধি 
আছে। তাদন্ুসাঁরে এই হচ্ছে ভগবান্‌ বুদ্ধের প্রথম উক্তি । তাঁর শেষ 
উক্তি এই-_এঅপ্লমাঁদেন সম্পাদেখ, (মহাঁপরিনিব্বাঁণন্থত), অপ্রমাদের দ্বারা 
কাজ করে যাও । 


১২। আত্মবর্গ 


২ অত্তানমেব পঠমং পতিরূপে নিবেসয়ে । 
অথ"ঞঞমনুসাঁসেয্য ন কিলিস্সেষ্য পণ্ডিতো ॥১৫৮ 
প্রথমে নিজেকে কল্যাণকর্মে নিবিষ্ট করবে, পরে অন্যকে উপদেশ 
দেবে; এ রকম করলে পণ্ডিত ব্যক্তি ক্লেশ পাবেন না'। 
পতিরূপে (প্রতিরূপে)__কল্যাণকর্মে। 
৩ অত্তানংচে তথা করির। যথ'ঞ এঞমনুসাসতি। 
স্্িস্তে। বত দমেথ অত্ত। হি কির দুদ্দমো ॥১৫৯ 
অন্তকে যেরূপ উপদেশ দেয়, লোকে যদি নিজেকে সেভাবে গঠন 
করে, তবে নিজে সংযত হয়ে পরকেও সংযত করতে পারে ; কেনন।, 
নিজেকে সংযত করা৷ সত্যই কঠিন। 
৪ অন্ত। হি অত্তনো! নাথ! কে! হি নাথো পরো! সিয়া। 
অত্তন! হি সুদৃত্তেন নাথং লভতি ছুল্লভং ॥১৬০ 
নিজেই নিজের আশ্রয়, অন্য আশ্রয় আর কে থাঁকতে পারে? 
নিজেকে স্ুুসংযত করলেই ছূর্লভ আশ্রয় পাওয়৷ যায়। 
নাথ-_-প্রভূ, আশ্রয়, শরণ। 
৭ স্বকরানি অসাধূনি অত্তনে! অহিতাঁনি চ। 
যং ধে হিতং চ সাঁধুং চ তং বে পরমদুক্করং ॥১৬৩ 


ধন্মপদ-প্রচয় ৬৬ 


অসাধু কর্ম এবং নিজের অহিত স্কর; যা হিত এবং সাধু তেমন কর্ণ 
পরম দুক্ষর। 
তুলনীয় : কলাণং দুকরং।.. স্থকরং হি পাঁপং। 
_-অশোকানুশাঁসন, পঞ্চম গিরিলিপি 
কল্যাণ দুষ্কর । পাপই স্থুকর। 
৯ অন্তনা ব কতং পাঁপং অত্তনা সংকিলিন্সতি। 
অত্তনা অকতং পাঁপং অত্তন। ব বিস্কজঝতি । 
স্থদ্ধি অন্ুদ্ধি পচ্চত্তং নাঞঞ্্েল অঞ্ঞং বিসোধয়ে ॥১৬৫ 
লোকে নিজে পাঁপ করে, নিজেই ক্লেশ পায়; বে নিজে পাপ করে 
না, সে নিজেকেই বিশুদ্ধ করে। শুদ্ধি অশুদ্ধি দুই-ই নিজের অধীন ; 
একে অন্যকে শুদ্ধ করতে পারে না । পচ্চত্বং__ প্রত্যাত্বং, আত্মাধীন। 
১০ অত্তদখং পরখেন বহুনাঁপি ন হাঁপয়ে। 
অত্রখমভিঞ্ঞাঁত় সদথপস্থতো। পিয়া ॥১৬৬ 
পরের বহু উপকারের জন্থও আত্মহিত ত্যাগ করবে না; আত্মহিতকে 
উত্তমরূপে জেনে তাঁতে নিবিষ্ট থাঁকবে। 
অভ্তদখ- আঁত্বার্থখ আত্মকল্যাণ। সদথপস্থতো--সদর্থপ্রাপিত ; 
সদর্থ আত্মার্থ; প্রসিত নিবিষ্ট, নিরত। 


১৩। লোকবর্গ 


২ উত্ভিউূঠে নগ্লমজ্জেব্য ধন্মং স্থচরিতং চরে। 
ধম্মচারী স্থখং সেতি অন্মিং লোকে পরম্হি চ ॥১৬৮ 
ওঠ, প্রমত্ত হয়ো না; স্ুচরিত ধর্ম আচরণ কর। ধর্মচারী ইহলোকে 
ও পরলোকে স্থুখে থাকে। 
৬ যে] চ পুব্বে পমজ্জিত্বা পচ্ছা সো নগ্পমজ্জতি। 
সোহমং লোকং পভাসেতি অব ভা মুভে। ব চন্দিম! ॥১৭২ 


৬২ ধন্মপদ-পরিচয় 


যে পূর্বে গ্রমন্ত হয়ে পরে প্রমাদ পরিহার করে, সে মেঘমুক্ত চন্দ্রের 
স্ায় এই জগৎকে প্রভাসিত (আলোকিত) করে । 


১৪ । বুদ্ধবর্গ 


৫ সব্বপাঁপন্স অকরণং কুলম্ন উপসম্পদ। 
সচিত্তপরিয়োদপনং এতং বুদ্ধান সাসনং ॥১৮৩ 
সর্পাঁপের অকরণ, কুশলকর্মের সম্পাদন ও স্বচিত্পরিশোধন, 
এই হচ্ছে বুদ্ধগণের উপদেশ । 
৮ ন কহাপণবস্সেন তিত্তি কামেস্থ বিজ্জতি | 
অগ্নস্সাদ। দুক্খ! কাম! হঁতি বিঞ্ঞাঁয় পণ্তিতো ॥১৮৬ 
ব্বর্ণমুদ্রাবর্ষণেও কামনার তৃপ্তি হয় না; কামন। অন্পস্বাদ ও ছুঃখকর, 
একথা যিনি জানেন তিনিই পণ্ডিত। 
কহাঁপণ-_-কার্ষাপণ, স্বর্ণসুদ্রাবিশেষ। 


১৫। স্ুখবর্গ 


১ স্তুম্থথং বত জীবাম বেরিনেন্্র অবেরিনে]। 
বেরিনেনু মনুস্সেস্থ বিহরাঁম অবেরিনো ॥১৯৭ 
বৈরিগণের মধ্যে অবৈরী হয়ে আমর! স্থথে জীবনবাঁপন করি, বৈরী 
মাঁচুষের মধ্যেই আমর! বৈরিহীন হয়ে বিচরণ করি। 
৫ জয়ং বেরং পসবতি দুক্খং সেতি পরাজিতো। 
উপসস্তে। সুখং সেতি হিত্ব। জয়পরাজয়ং ॥২০১ 
জয় থেকে বৈর উৎপন্ন হয়, পরাজিত ব্যক্তি ুঃখে থাকে । যিনি 
প্রশান্ত, তিনি জয়পরাঁজয় বর্জন করে সুখে থাকেন । 
তুলনীয় : সুখদুঃখে সমে কৃত্ব! লাভালাভৌ জয়াজয়ৌ।-_গীতা৷ ২৩৮ 


ধন্মপদ-প্রচয় ৬৩ 
১৬। প্রিয়বর্গ 


২ মা পিয়েহি সমাগচ্ছি অগ্নিয়েহি কুদাচনং। 
পির়ানং অদস্সনং ছুক্খং অগ্নিরাঁনং চ দস্সনং ॥২১০ 

প্রিয় বা অপ্রিয় বস্তর প্রতি কখনও আসক্ত হরো না; প্রিয়ের 

অদর্শনে দুঃখ, অপ্রিয়ের দর্শনেও ছুঃখ । 
৭ কামতে৷ জায়তী সোকো! কামতো! জায়তী ভরং। 
কামতো! বিপ্রমুত্তদ্দ নখি সোকো কুতো৷ ভয়ং ॥২১৫ 

কাম থেকে শোক জাত হয়ঃ কাঁম থেকে ভয় জাত হয়। যিনি কাম 
থেকে বিপ্রমুক্ত তার শোঁক নেই, আর ভয় আসবে কোথ থেকে? 

তুলনীয় : কাঁমাৎ্ ক্রোধোহভিজায়তে ।-_গীতা৷ ২৬২ 


১৭। ক্রোধবর্গ 


২ বো বে উপ্নতিতং কোধং রথং ভন্তং ব ধারয়ে। 
তমহং সারথিং বমি রম্মিগগাঁহো হতরো। জনো। ॥২২২ 
খিনি ভ্রান্ত রথের ন্যায় উৎপতিত ক্রোধকে ধারণ (সংযত) করেন 
তাকে আমি (ঘথার্থ) সারথি বলি, অন্তরা তো৷ লাগামধারী মাত্র। 
ভন্ত_ ভ্রান্ত (বিপথগামী) বা ভ্রমন্ত (ধাবমান); উৎপতিত_উখিত, 
জাগ্রত। 
৩ অকোধেন জিনে কোধং অসাধুং সাধুন! জিনে। 
জিনে কদরিয়ং দীনেন সচ্চেন অলিকবাদিনং ॥২২৩ 
ক্রোধকে অক্রোধের দ্বারা, অসাধুকে সাধুতার দ্বারা, কূপণকে দানের 
দ্বার! এবং মিথ্যাবাদীকে সত্যের দ্বার জয় করবে । 
মহাভারতের বিছ্ুরবাক্যেও অবিকল এই নীতির সাক্ষাৎ পাওয়া 


যায়। 


৬৪ ধন্মপদ-পরিচয় 


অক্রোধেন জয়েৎ ক্রোধমসাধুং সাধুন। ভয়েৎ। 
জয়ে কদর্ষং দানেন জয়ে সত্যেন চানৃতম্‌ ॥ 
_উদ্যোগপর্ব ৩৮।৭৩-৭৪ 
কদর্ষ_কপণ। | 
৮ ন চাহ ন ভবিস্সতি ন চেতরহি বিজ্জতি। 
একন্তং নিন্দিতো পোসো! একন্তং বা পসংসিতো ॥২২৮ 
একান্ত-নিন্দিত বা একান্ত-প্রশংসিত পুরুষ কখনও হয়নি, হবেও 
না, এখনও নেই । 
১৪ কায়েন সংবুতা ধারা অথো বাঁচায় সংবুতা । 
মনস| সংবুতা ধীর! তে বে স্থপরিসংবুতা। ॥২৩৪ 
যে-সকল জ্ঞানী কাঁয়ে সংযত, বাঁক্যে সংবত এবং মনে সংঘত, তারাই 
যথার্থ স্ুসংষত। সংবুত-_সংবৃত, সংযত ; ধীর-_ধীযুক্ত; জ্ঞানী । 


১৮। ম্লবর্গ 


* ৫ অনুপুব্বেন মেধাবী থোঁকথোকং খণে খণে। 
কম্মারো রজতস্সেব নিদ্ধমে মলমত্তনো! ॥২৩৯ 
কর্মকার যেমন রজতের মল দূর করে, মেধাবীও তেমনি ক্রমে ক্রমে 
অল্পে অল্পে ও ক্ষণে ক্ষণে নিজের মল দূর করবেন। 
অন্ুপুব্বেন_ _আন্ুপুবিকভাবে, একে একে, ক্রমশঃ | 
৬ অয়সা ব মলং সমুট্ঠিতং 
তদুট্ঠায় তমেব খাদতি। 
এবং অতিধোনচারিণং 
সানি কন্মানি নয়ন্তি হুগগতিং ॥২৪০ 
লোহা থেকে উৎপন্ন মল (মরচে) লোহাকেই খায় (জীর্ণ করে) 
ধর্মলজ্ঘনকারীর-স্বকর্মও তেমনি তাকে দুর্গতির মধ্যে নিয়ে বায়। 


ধন্মপদ-্রচয় ৬৫ 


১৯। ধর্মস্থবর্গ 
৫ ন তেন থেরো হোঁতি যেনস্স ফলিতং সিরো | 
পরিপক্ৌ৷ বয়ে! তস্স মোঘজিগ্লে! তি বুচ্চতি ॥২৬০ 
মাথা সাঁদা হলেই কেউ বুদ্ধ হয় না; তার বয়সই পরিপক্ক হয়েছে, 
তাকে বলা যায় বৃথাবুদ্ধ (মোঘজীর্ণ)। 
থের- স্থবির, বুদ্ধ ; ফলিত-_পলিত, শুরু। 
৬ যম্হি সচ্চং চ ধন্মো চ অহিংস সঞঞমো৷ দমে । 
স বে বস্তমলে। ধীরে! থেরো! তি পবুচ্চতি ॥২৬১ 
ধার মধ্যে সত্য, ধর্ম, অহিংসা, সংবঘম ও দম আছে, সেই নির্লচিত্ত 
জ্ঞানী (ধীর) পুরুষই স্থবির বলে প্রৌক্ত হন। 
বস্তমলো।- বীন্তমল, বিগতমল। 
এই ছুই শ্লোকের অনুরূপ কথা! মহাঁভারতেও পাঁওয়] যায় ।__ 
ন্‌ তেন স্থবিরে! ভবতি যেনাস্য পলিতং শিরঃ | 
বাঁলোহপি ষঃ প্রজানাতি তং দেবাঁঃ স্থবিরং বিদুঃ ॥ 
ন হায়নৈ ন” পলিতৈ ন' বিভ্তৈ নচ বন্ধুভি: | 
খষয়শ্চ ক্রিরে ধর্মং যোহনূচানঃ স নো মহান্‌॥ 
-বনপর্ব ১৩৩।১১-১২ 


কেবল পলিতশির হলেই স্থবির হয় না; বালক হয়েও যিনি প্রজ্ঞাৰান্‌, 
দেবগণ তাকেই স্থবির বলে জানেন। কি বয়স (হায়ন), কি পলিত, 
কি বিভ্ত, কি বন্ধু, কিছুতেই স্থবির হওয়া যায় না; যিনি সাল- 
বেদাধ্যায়ী (অনূচাঁন),. খষিগণ তাকেই মহান্‌ বলে নির্দেশ করেন। 

এই দ্বিতীয় শ্লোকটি শল্যপর্বেও (৫১1৪৭) পাওয়া যায়। আর প্রথম 
ক্লোকটি ঈষৎ পরিবতিত ব্ধপে পাওয়া যায় মমুসংহিতায় (২।১৫৬)। 
প্রথম লাইনের প্রথমে আছে 'ন তেন বৃদ্ধ ভবতি” আর দ্বিতীয় লাইনের 
প্রথমে “যে! বৈ যুবাপ্যধীয়্াম:' । অর্থ একই। 


৬ ধন্মপদ-পরিচয় 


২০। মারব 
৮ উট্ঠানকালম্হি অনুট ঠহানো! 
যুব বলী আলসিয়ং উপেতো। 
সংসনসংকপ্পমনে৷ কুসীতে। 
পঞ্ঞাঁষ মগ্‌গং অলসে। ন বিন্দতি ॥২৮০ 
উত্থানেৰ কাঁলেও যে উ্থানহীন, যুব! এবং বলবান্‌ হয়েও থে আলম্ত- 
পবাঁয়ণ, সংকল্পে ও চিন্তা যে অবসন্ন, সেই নিবীর্য (কুসীদ) ও অলস 
বাক্তি প্রজ্ঞামার্গ প্রাপ্ত হব না। উান-_-টগ্যম | 
অশোকান্ুশাসনেও “টান” নীতি প্রশংসিত এবং “আলল্য” নিন্দিত 
হয়েছে। ষষ্ট গিবিলিপিতে আছে_-কতববমতে ঠি মে সর্বলোৌকঠিতং ; 
তস চ পুন এস মুলে, উন্টাঁনং চ অথসংতাবণা চ। সনলোকচিতহ 
আমি কর্তব্য মনে কবি; কিন্তু তাব মূল ভচ্ছে উত্থান এব” দ্রুত 
কর্মসম্পাদন । 
এই প্রসঙ্গে মহাভাবতেব একটি উক্তিও স্মবণী ।-_- 
উত্থানং ঠি নবেন্্রীণাং বুহস্পতিবভাষত। 
বাজধর্সস্ত তন্মলং শ্রোকাংস্চাত্র নিবোধ মে। 
উত্থানহীনে! বাজ! ভি বুদ্ধিমানপি নিত্যশঃ | 
প্রধর্ষণীয়ঃ শক্রণাঁং তুজর্গ হব নিবি ষঃ ॥ 
_ শান্তিপর্ব ৫৮।১৩,১৬ 
নি আলম্ত নিন্দিত হয়েছে প্রথম কলিঙ্গলিপিতে। 
৯ বাচানুরক্খী মনসা সুসংবুতো৷ 
কায়েন চ অকুসলং ন করিবা। 
এতে তয়ো কন্মপথে বিসোধয়ে 
আরাঁধয়ে মগ.গমিসিপ্পবেদিতং ॥২৮১ 
বাক্যে সতর্ক ও মনে সংযত থেকো৷ এবং কায়ের দ্বার! অকুশল করে! 


ধম্মপদ-প্রচয় ৬৭ 


না। এই তিন কর্মপথকে বিশুদ্ধ রেখে খধিজ্ঞাপিত মার্গে বিচরণ 
করবে। 


২১। প্রকীর্নকব্ 


২ পরছুক্খপধানেন যো অন্তনো স্থুখমিচ্ছতি। 
বেরসংসগগসংরটঠো বেরা সো ন পমুচ্চতি ॥২৯১ 
পরকে ছুঃখ দিয়ে থে নিজের সুখ ইচ্ছা করে, সেই বৈরসংসর্গ গ্রস্ত 
ব্যক্তি (কখনও) বৈর থেকে মুক্ত তর না। 
১৫ দূরে সন্তো পকাসেন্তি হিমবস্তেো! ব পব্বতে | 
অসন্তেখ ন দিস্সন্তি রত্তিথিত্তা বথা সর] ॥৩০৪ 
সংপুরুষেরা! হিমবাঁন্‌ পনতের ন্যায় দূর থেকেই প্রকাশিত হন; 
অসৎ ব্যক্তির! রাত্রিতে নিক্ষিপ্ত শরের মতো অদৃশ্য থাকে । 


২১ । নিরয়ব্গ 
৭ যং কিংটি সিথিলং কনম্মং সংকিলিটঠং চ ঘং বতং । 
সংকস্সরং ব্রহ্গচরিয়ং ন তং হোতি মহপ ফলং ॥৩১২ 
শিথিল কর্ম, সংক্রিষ্ট ব্রত ও কুচ্ছুসাধ্য ব্রহ্মচষ মহৎ ফল দান করে না। 
সংক্িষ্ট--ক্লেশের সহিত সাধিত; সংকস.সরং__সংকচ্ছুং কষ্টে কৃত। 
১০ নগরং থা পচ্চন্তং গুত্তং সম্ভরবাহিরং | 
এবং গোঁপেখ অন্তীনং খণো৷ বে ম! উপচ্চগা 1৩১৫ 
প্রত্যন্ত নগর যেমন অন্তরে বাহিরে সুরক্ষিত হয়ঃ নিজেকেও তেমনি 
রক্ষা করবে, একটু ক্ষণও যেন উপেক্ষিত না হয়। 


২৩। নাগবর্গ 


১ অহং নীগো ব সংগামে চাপাতো৷ পতিতং সরং | 
অতিবাঁক্যং তিতিকৃখিস্সং দুস্সীলো৷ হি বহুজ্জনে! ॥৩২০ 


৬৮ , ধন্মপদ-পরিচয় 


সংগ্রামে হাতি (মাগ) যেমন ধন্গ (চাপ) থেকে নিক্ষিপ্ত শর সহা 
করে, আমিও তেমনি অতিবাক্য (দুর্বাক্য) সহ্য করব ; কেননা, (সংসারে) 
বহু লোকই ছুঃশীল। 

২ দত্তং নয়ন্তি সমিতিং দস্তং রাঁজাভিরুহতি । 
দত্তে। সেটুঠে। মন্তুস্‌সেন্থ যোহতিবাক্যং তিতিকৃথতি ॥৩২১ 

শান্ত হাতিকে লোকে জনসমাজে নিয়ে যায়, শান্ত হাতিতে রাজ৷ 
আরোহণ করেন। যিনি অতিবাক্য সহ করেন সেই সংযমী পুরুষই 
মানুষের মধ্যে শ্রেষ্ঠ । | 

দত্ত দন্ত, (১) যাঁকে দমন করা হয়েছে, (২) যিনি আত্মদমন 
করেছেন। সমিতি_ জনসমবায়, মতান্তরে সংগ্রাম । 


২৪। তৃষ্তাবর্গ 


২১ সব্বদানং ধন্মদানং জিনাতি, 
সব্বরসং ধন্মরসো জিনাতি | 
সব্বরতিং ধম্মর্তী জিনাঁতি, 
তণহক্খয়ো সব্বতৃকৃ্খং জিনাঁতি ॥৩৫৪ 
ধর্মদান সব দাঁনকে জয় করে, ধর্মরস সব রসকে জয় করে, ধর্মরতি 
সব রতিকে জয় করে, আর তৃষ্ণাক্ষয় সব দুঃখকে জয় করে। 
জিনাতি-ক্্জয় করে, গুণে ছাড়িয়ে যায়; (শেষ লাইনে) পরাভূত 
করে। রতি_ প্রীতি, অন্ুরক্তি ; তৃষ্ণা__কামন] । 
তুলনীয়: 
১॥ নান্তি এতারিসং দানং রারিসং ধংমদানং । 
_অশোকানুশাসন, গিরিলিপি ১১ 
ধর্মদানের ন্যায় দান নাই। নবম গিরিলিপিতেও ঈষৎ ভিন্নরূপে এই 
কথাই পাওয়া যাক্--ন তু এতারিসং অন্তি দাঁনং '*'য়ারিসং ধংমদানং | 


ধন্মপদ-গ্রচষ ৬৯ 


২॥ সবেষামেব দানানাং ব্রহ্মদান" বিশিষ্বতে ।__মনু ৪1২৩৩ 
সব দানেব মধ্যে ব্রহ্ধদানহ শ্রেষ্ঠ। ত্রহ্মদান__বেদ (-শিক্ষা) -দান। 

আ। যে। চ লধে এতকেন হোঁতি সবত1 বিজযে পিতিলসে সে। লধা সা 
পীতী হোতি ধংমবিজবম্হি ।__অশৌকানুশাসন, গিবিলিপি ২৩ 

ধর্মেব দ্বাব! সবত্র যে খিজয লব্ধ হয তা প্রীতিবসমঘ । ধমবিজযে 
সেহ প্রীতি লব্ধ হয। 

পূর্বোক্ত ধমবস ও ধমবতি উভযেবহ নিদশন পাওয1 যাচ্ছে এই 
অন্ুশাঁসনে। এহ প্রসঙ্গে চতুদশ গিবিলিপিব 'মধুবতা” পব্দটিও স্মবণীয। 
বন্ততঃ অশোঁকেব অনুশাঁসনগুলি তাৰ ধমান্ুবক্তিবত ফল। 


২৫। ভিক্ষুবর্গ 


২০ অন্ন! চোদযত্তান* পটিমাসে অত্তমত্তনা । 
সে! অভ্তগুত্তো সতিমা স্থখং ভিকৃখু বিহাঁহিসি ॥৩০৯ 
নিজেহ নিজেকে প্রেবণা দাও (চালনা কখ), নিজেহ নিজেকে বিচাব 
কব। হে ভিক্ষু, আজ্বব্রাত। ও স্থৃতিমান্‌ হযে তুমি সুখে বিহাব কববে। 
পটিমাসে-_প্রতিমুশেৎ, বিচাঁবৰ কববে ১ অত্বগুতে-_আত্ম গুপ্ত, 
আত্মবন্মিত। 
২১ অন্তা হি অত্তনে। নাথো অন্তা হি অত্তনো গতি । 
তম্মা সঞঞ্মযত্তাীন" অস্সং ভদ্র" ব বাণিজো ॥৩৮০ 
নিজেহ নিজেব প্রভু, নিজেহ নিজেব গতি , স্থতবাং বণিক বেমন 
ভদ্র (ভালো, শিক্ষিত) অশ্বকে ন'ঘত কবে, তেমনি নিজেকে সংযত কব। 
তুলনীষ : আত্মবর্গেব অন্তর্গত ১৬০ সংখ্যক শ্রোক। 


২৬। ব্রাহ্মণবর্গ 


১১ নজটাহি ন গোত্েন ন জচ্চ। চোতি ব্রাঙ্মণে! | 
যম্হি সচ্চং চ ধন্মং চ সে! সুখী সে! চ ব্রা্গণে! ॥৩৯৩ 


ঘা ধম্মপদ-পরিচয় 


জটার দ্বারা, গোত্রের দ্বারা বা জন্মের দ্বার! ব্রাঙ্গণ হয় না; যাঁর মধ্যে 
সত্য ও ধর্ম বিদ্যমান তিনিই সখী, তিনিই ব্রাহ্মণ । 
১২ কিং তে জটাহি ছুন্মেধ কিং তে অজিনসাটিয়া। 
_অবভন্তব্ং তে গহনং বাহিরং পরিমজ্জসি ॥৩৯৪ 
হে নির্বোধ, তোমার জটায় বা তোমার অজিনবাসে (মৃগচর্সে) কি 
হবে? তোমার অভ্যন্তরর গহন (কলুষময়), তুমি শুধু বাহিরকেই 
পরিমার্জনা করছ। | 
১৭ অকৌসং বধবন্ধং চ অছুটুঠো যে! তিতিক্খতি। 
থন্তীবলং বলানীকং তমহং জমি ব্রাহ্মণ ॥৩৯৯ 
নিজে নির্দোষ হয়েও বিনি আক্রোশ এবং বধবন্ধনকে সহ করেন, 
ক্ষান্তিবলই বাঁর সেনাদল, তাকেই আমি ব্রাহ্গণ বলি। 
অক্কোস__-আক্রোশ, গালাগালি ; বধবন্ধ- মৃত্যু এবং কারাঁবরোধ ; 
ক্ষান্তি- ক্ষমা, সহিষ্ণুতা, তিতিক্ষা । 





